title: Pasi Jääskeläinen

text: Jääskeläinen esitti lähinnä suomalaisia kansanlauluja, mutta myös Oskar Merikannon kappaleita sekä Hj. Nortamon sanoittamia Rauman murteelle tehtyjä lauluja. Jääskeläinen esiintyi myös amerikansuomalaisille Yhdysvalloissa vuonna 1902.


title: Pasi Jääskeläinen

text: Jääskeläinen toimi myös näyttelijänä ja perusti Suomalainen Operetti -nimisen teatteriseurueen. Haapavedelle hän perusti kantelepajan, joka toimi pari vuotta, kunnes se lopetettiin kannattamattomana vuonna 1904. Vuosina 1912–1915 hän julkaisi myös neljä sävyltään kepeää huvi- tai laulunäytelmää.


title: Pasi Jääskeläinen

text: Levyillään Jääskeläinen esiintyi pianon säestyksellä, ellei toisin mainita. Levyt ilmestyivät pääosin Gramophone-merkillä, loppupään levyt myös His Master’s Voice -merkillä. Ajankohta ilmaisee äänityssession ajankohdan. Tiedot perustuvat Suomen Äänitearkiston tietokantaan.


title: Pasi Jääskeläinen

text: vie Raita-tietokantaan, jossa kappaleesta on mp3-tiedosto.


title: Suomen anarkistiliitto

text: Suomen anarkistiliitto (SAL, vuoteen 1992 Suomen anarkosyndikalistinen liitto) oli suomalaisten anarkistien 1980-luvun jälkipuoliskolla perustama yhteenliittymä, joka toimi aktiivisesti kymmenisen vuotta. SAL oli 1990-luvun vaihteessa osa Kansainvälistä työväenliittoa (IWA), vuodesta 1922 toiminutta anarkosyndikalistien yhteenliittymää. SAL oli ensimmäinen varsinainen valtakunnallinen anarkistijärjestö Suomessa.


title: Suomen anarkistiliitto

text: SAL perustettiin kahteen otteeseen, vuosina 1986 ja 1988, joidenkin tietojen mukaan myös 1987. Pienimuotoisena alkanut toiminta laajeni nopeasti 1990-luvun alussa Neuvostoliiton romahdettua, jolloin SAL sai vasemmistolaisen nuorison keskuudessa huomattavan aseman. SAL:n toimintaan kuului tuolloin kokousten lisäksi muun muassa julisteiden liisteröintiä, mielenosoitusten järjestämistä ja erilaisten kampanjoiden suunnittelua.


title: Suomen anarkistiliitto

text: Jo vuonna 1994 keskinäiset kiistat lamauttivat järjestön kasvun. Riidat alkoivat poliisin pidätettyä SAL:n jäseniä "Ampukaa Esko Aho" -julistekampanjan jälkeen ja ne laajenivat koskemaan järjestäytymistapoja sekä erään jäsenen erottamista.


title: Suomen anarkistiliitto

text: SAL:lle hyväksyttiin liitto-ohjelma talvella 1997–1998, mutta liiton toiminta oli tuolloin jo hiipumassa eikä ohjelmalla siten ehtinyt olla juurikaan vaikutusta käytäntöön. Viimeinen SAL:n maanlaajuinen kokoontuminen pidettiin syyskuussa 1997 Jyväskylässä, mutta esimerkiksi liiton lehti ilmestyi vielä 1999. Jäsenmaksuista kertyneitä varoja käytettiin muun muassa Tampereella pidetyn EU-huippukokouksen vastatapahtumien järjestämiseen syksyllä 1999.


title: Suomen anarkistiliitto

text: Helsingissä ja Kuopiossa toimi 1990-luvun alussa osin SAL:n kanssa kilpaillut "Anarkistinen maailma" (AM), jossa eläinoikeuskysymykset saivat SALlia keskeisemmän aseman. AM:n keskeiset toimijat olivat sittemmin perustamassa Oikeutta eläimille (OE) -yhdistystä, johon siirtyi myös SAL:n aktiiveja. vuodesta 1992 lähtien SAL:n jäsenet olivat mukana perustamassa Antifa-ryhmiä ympäri Suomea. 1990-luvun loppupuolella, SAL:n toiminnan kuihtuessa, sen jäseniä siirtyi OE:n lisäksi muun muassa syndikalistiseen Solidaarisuuteen, "Anarkofeministiliitto Peppiin", "Mustaan Sateenkaareen", ja Ruokaa ei aseita -ryhmiin. Solidaarisuuden toimintaan osallistui 1990-luvun lopussa noin 70 henkilöä, joista suuri oli anarkisteja.


title: Suomen anarkistiliitto

text: SAL:n toiminta perustui paikallisiin osastoihin eikä sillä ollut erillisiä keskuselimiä. Yhteiset päätökset tehtiin kahdesti vuodessa kokoontuneissa yleiskokouksissa, joissa kaikki jäsenet olivat äänivaltaisia. SAL:lla oli osastoja parhaimmillaan noin kymmenellä paikkakunnalla. Vuonna 1992 paikallisosasto oli Helsingissä, Tampereella, Oulussa ja Kemissä. Myöhemmin niitä perustettiin lisäksi ainakin Hämeenlinnaan, Jyväskylään, Järvenpäähän, Rovaniemelle, Tornioon ja Varkauteen.


title: Suomen anarkistiliitto

text: SAL:n jäsenmäärä oli suurimmillaan vuonna 1992, jolloin noin 250 henkilöä maksoi liiton jäsenmaksun. Jo seuraavana vuonna maksaneiden määrä kuitenkin putosi kuuteenkymmeneen vakiintuen tämän jälkeen noin sataan, kunnes toiminta käytännössä lopahti 1990-luvun lopussa.


title: Suomen anarkistiliitto

text: SAL:n tiedotuslehti oli kuukausittain ilmestynyt "Vapaustaistelija", jolla tiedotettiin jäsenille muun muassa tulevista tapahtumista. Vapaustaistelijan viimeinen numero ilmestyi 1999.. SAL:n jäsenet olivat vahvasti mukana myös 1989 aloittaneen Kapinatyöläisen toimitustyössä. Kapinatyöläinen ei kuitenkaan ollut SAL:n lehti, ja se on jatkanut ilmestymistään SAL:n kuoltua vuonna 1999.


title: Suomen anarkistiliitto

text: Vuonna 1996 SAL julkaisi suomeksi Rudolf Rockerin teoksen Anarkosyndikalismi – vapaa työväenliike vuodelta 1938. Rockeria kutsuttiin kirjan esipuheessa ”anarkosyndikalismin tärkeimmäksi teoreetikoksi”.


title: Heino Eller

text: Heino Eller (7. maaliskuuta 1887 Tartto – 16. kesäkuuta 1970 Tallinna) oli virolainen säveltäjä ja sävellyksen opettaja. Hänen teoksensa ovat maailmalla tunnetuimpia virolaisia sävellyksiä.


title: Heino Eller

text: Heino Eller vietti lapsuutensa Tartossa. Hän kävi yksityisillä viulunsoiton ja musiikinteoria oppitunneilla. Hän soitti eri orkestereissa ja esiintyi myös soolotaiteilijana. Eller aloitti viulunsoiton opinnot 1907 Pietarin konservatoriossa. Hän opiskeli vuosina 1908–1911 myös lakia. Ensimmäisen maailmansodan aikana hän joutui Venäjän armeijaan sotilassoittajana. Hän päätti opintonsa vuonna 1920.


title: Heino Eller

text: Klassisen musiikin säveltäjistä Eller ihaili erityisesti Frédéric Chopinia, Edvard Griegiä ja Jean Sibeliusta. Nuorukaisena Ellerillä oli ollut tilaisuus päästä konserttiin, jossa Sibelius oli ollut kapellimestarina. Sibeliuksen tyyli johtaa orkesteria teki häneen suuren vaikutuksen.


title: Heino Eller

text: Vuodet 1920–1940 Eller toimi opettajana Tarton musiikkikoulussa. Hän muodosti niin sanotun Tarton koulukunnan, jonka oppilaita ovat muun muassa Eduard Tubin ja Olav Roots.


title: Heino Eller

text: Vuonna 1940 Eller siirtyi opettajaksi Tallinnaan. Hänen Tallinnan kautensa oppilaista Suomessa tunnetuimpia lienee Arvo Pärt. Vuonna 1967 Eller sai Neuvostoliiton kansantaiteilijan arvonimen. Hän jatkoi opettamista aina kuolemaansa asti.


title: Heino Eller

text: Elleriä on kuvattu ainutlaatuiseksi opettajaksi; hänen ansiostaan jokainen oppilas löysi oman yksilöllisen tyylinsä. Arvo Pärt on kuvannut suuresti kunnioittamaansa opettajaa seuraavasti:


title: Heino Eller

text: Ellerin puoliso oli pianisti Anna Kremer, joka menehtyi Saksassa keskitysleirillä vuonna 1942.


title: Heino Eller

text: Vuodesta 1998 lähtien on Viron teatteri- ja musiikkimuseo jakanut Heino Ellerin nimeä kantavaa palkintoa menestyneille muusikoille.


title: Heino Eller

text: Eller sävelsi etupäässä instrumentaalimusiikkia, jota voidaan kuvailla "tuoreeksi" ja "pohjoiseksi", ja se sisältää kansallisia aineksia. Se on saanut vaikutteita myös ekspressionismista.


title: Heino Eller

text: Ellerin tuotanto käsittää kaikkiaan kolme sinfoniaa, useita sinfonisia kappaleita, viulukonserton, viisi jousikvartettoa, neljä pianosonaattia, kaksi viulusonaattia ja 180 pientä kappaletta.


title: N-butyylimerkaptaani

text: n-butyylimerkaptaani on orgaaninen yhdiste, joka on normaaliolosuhteissa olomuodoltaan väritön - keltainen neste, jolla on tunnusomainen haju. Sen kemiallinen kaava on CHS ja rakennekaava CH(CH)SH. n-butyylimerkaptaanista käytetään myös nimityksiä "1-butaanitioli", "butyylimerkaptaani" ja "tiobutyylialkoholi".


title: N-butyylimerkaptaani

text: n-butyylimerkaptaanin moolimassa on 90,2 g/mol, sulamispiste –116 °C, kiehumispiste 98 °C, suhteellinen tiheys 0,83 g/cm (vesi = 1,0 g/cm), liukoisuus veteen 0,06 g/100 ml, leimahduspiste 2 °C c.c., itsesyttymislämpötila alle 225 °C ja CAS-numero 109-79-5.


title: N-butyylimerkaptaani

text: Aine ärsyttää silmiä, ihoa ja hengitysteitä.


title: Erpland

text: Erpland on Ozric Tentaclesin toinen studioalbumi, joka julkaistiin vuonna 1990. Se on todennäköisesti yhtyeen tunnetuin julkaisu. Albumi sisältää psykedeelistä avaruusrockia, etnisiä tunnelmia Lähi-idästä Väli-Amerikkaan, ambientinomaisia hetkiä sekä muuta yhtyeen tuotannolle tyypillistä materiaalia. Se sisältää myös yhtyeen toistaiseksi ainoan kappaleen, jossa voidaan sanoa varsinaisesti laulettavan.


title: Jorma Kalevi

text: Jorma Kalevi (oik. Jorma Kalevi Nuppola, s. 20. huhtikuuta 1946) on kauhajokelaislähtöinen suomalainen iskelmälaulaja, joka asuu sekä Suomessa että Espanjassa. Hän keikkaili aktiivisesti Suomessa vuosina 1967–1977, jonka jälkeen hän muutti Las Palmasiin Kanariansaarille Espanjaan. Jorma Kalevi on levyttänyt 1970-luvulta lähtien muun muassa CBS-levy-yhtiölle . Hän omistaa ravintola Tiffanyn Playa del Inglesissä, Kanariansaarilla, jossa on esiintynyt monia suomalaisia iskelmälaulajia hänen itsensä lisäksi. Hänellä on samassa paikassa myös toinen, vuonna 2009 perustettu Amigo-niminen ravintola.


title: Jorma Kalevi

text: Jorma Kalevi avioitui vuonna 1968 ja hänellä on liitostaan vuonna 1968 syntynyt poika ja toisen naisen kanssa vuonna 1992 syntynyt tytär. Hän oli kihloissa ja asui avoliitossa Anu-etunimisen naisen kanssa vuodesta 1994 tämän kuolemaan, vuoteen 2017 saakka.


title: Jorma Kalevi

text: Jorma Kalevin 1980-luvun äänitteitä on ilmestynyt myöhemmin erilaisilla kokoelma-CD-levyillä.


title: N-heksaanitioli

text: n-heksaanitioli on orgaaninen yhdiste, joka on normaaliolosuhteissa olomuodoltaan väritön neste, jolla on tunnusomainen haju. Sen kemiallinen kaava on CHS ja rakennekaava CH(CH)SH. n-heksaanitiolista käytetään myös nimityksiä "1-merkaptoheksaani", "1-heksyylitioli" ja "heksyylimerkaptaani".


title: N-heksaanitioli

text: n-heksaanitiolin moolimassa on 118,2 g/mol, kiehumispiste 151 °C, suhteellinen tiheys 0,84 g/cm (vesi = 1,0 g/cm), ei liukene veteen, leimahduspiste 30 °C c.c. ja CAS-numero 111-31-9.


title: N-heksaanitioli


title: Joseph Cotten

text: Joseph Cheshire Cotten (15. toukokuuta 1905 Petersburg, Virginia, Yhdysvallat – 6. helmikuuta 1994 Los Angeles, Kalifornia, Yhdysvallat) oli yhdysvaltalainen näyttelijä.


title: Joseph Cotten

text: Hän aloitti uransa Broadwaylla mm. näytelmissä "Skandaalihäät" ja "Kaunis Sabrina". Teatterista hän jatkoi uraansa elokuviin. Kuuluisimmiksi muodostuivat Orson Wellesin kanssa tehdyt elokuvat "Citizen Kane" ("Citizen Kane", 1941), "Mahtavat Ambersonit" ("The Magnificent Ambersons", 1942) ja "Kolmas mies" ("The Third Man", 1949). Sen lisäksi hän näytteli 40-luvulla muun muassa elokuvaklassikossa "Kaasuvalo" ("Gaslight", 1944) Ingrid Bergmanin ja Charles Boyerin kanssa, sekä kahdessa Alfred Hitchcockin elokuvassa "Epäilyksen varjo" ("Shadow of a Doubt", 1943) ja "Kauriin merkeissä" ("Under Capricorn", 1949). 50-luvulla hän näytteli muun muassa Marilyn Monroen kanssa elokuvassa Niagara ("Niagara", 1953).


title: Joseph Cotten

text: Joseph Cotten on saanut elokuvaurastaan tähden Hollywood Walk of Famelle.


title: Joseph Cotten

text: Joseph Cotten oli Orson Wellesin hyvä ystävä aina Wellesin kuolemaan asti. Hän toimi Wellesin bestmanina Orsonin ja Rita Hayworthin häissä vuonna 1943. Joseph Cotten oli elämänsä aikana kaksi kertaa naimisissa. Ensin Lenore Kippin kanssa vuodesta 1931 vuoteen 1960, jolloin Lenore kuoli. Vuonna 1960 hän meni naimisiin Patricia Medinan kanssa ja tämä avioliitto kesti aina Cottenin kuolemaan asti. Cottenilla ei tiettävästi ollut omia lapsia. Hän kuoli keuhkokuumeeseen 88-vuotiaana, mutta sairasti samaan aikaan myös kurkkusyöpää.


title: Khagendra Thapa Magar

text: Khagendra Thapa Magar (s. 14. lokakuuta 1992) on nepalilainen vihanneskauppiaan poika ja oli Guinnessin ennätysten kirjan mukaan maailman lyhyin mies, kunnes filippiiniläinen Junrey Balawing tuli hänen tilalleen kesäkuussa 2011. Hän on 67 senttimetriä pitkä ja painaa noin 5,5 kilogrammaa. Lääkärin mukaan Magar on niin keholtaan kuin henkisiltä ominaisuuksiltaan lapsen tasolla.


title: Khagendra Thapa Magar

text: Magarin äidin mukaan hän oppi kävelemään vasta kahdeksanvuotiaana ja hänen pituuskasvunsa loppui kokonaan 11 vuoden iässä. Aluksi vanhemmat häpesivät poikaansa, mutta sittemmin hänestä on tullut maailmankuulu. Magar kävi koulua, mutta häntä kiusattiin ja kanneltiin ympäriinsä kuin nukkea, minkä takia hänen isänsä päätti ottaa pojan pois koulusta.


title: Khagendra Thapa Magar

text: Kun tieto Magarista levisi, Pokharan kaupungissa vieraili kahden vuorokauden aikana 50 000 ihmistä katsomassa häntä, vanhempien vietyä hänet näytille kaupungin ostoskeskukseen. Kerätyillä rahoilla kylään on saatu hankituksi sähkö ja moni muukin asia on kehittynyt. Varojen keräystä varten on perustettu Khagendra Thapa Magar -säätiö. Monet ihmiset uskovat hänen olevan Baman Avatar, Vishnun uudestisyntymä.


title: Khagendra Thapa Magar

text: Säätiö ilmoitti Guinnessin ennätysten kirjaan Magarista, joka on pienempi kuin aiemmin virallisesti maailman lyhyimmäksi ilmoitettu mies, jordanialainen Younis Edwan, tai hänen jälkeensä vielä lyhyemmäksi mitattu kolumbialainen Edward Nino Hernandez. Magar pääsi ennätystenkirjaan kuitenkin vasta lokakuussa 2010 täytettyään 18 vuotta, sillä oli epävarmaa, kasvaisiko hän vielä.


title: Tykkivene Klas Horn

text: Tykkivene Klas Horn oli Suomen merivoimien tykkivene, joka oli rakennettu 1892 Elbingissä, Pommerin maakunnassa, kuuluisalla Schichaun telakalla Saksassa (nykyään Puolassa). Veneen alkuperäinen nimi oli venäjänkielinen "Posadnik" ().


title: Tykkivene Klas Horn

text: Alustyypin erikoisuus oli siinä, että normaalien laivahöyrykattiloiden sijaan aluksissa oli kummassakin kaksi veturinkattilaa. Tämä säästi tilaa ja teki hiilivarastojen kasvattamisen mahdolliseksi, mikä lisäsi toimintasädettä.


title: Tykkivene Klas Horn

text: Alun perin "Posadnik" ja sen sisaralus "Vojevoda" (suom. "käskynhaltija"), kaksi osittain sotalaivaa ja osittain huvipurtta, rakennettiin Montenegron ruhtinaan Nikola Petrović-Njegošin tilauksesta hänen huvipurtensa saattajiksi. Sisustus oli loistokas: muun muassa salongit tilattiin Pariisista. Alkuperäisestä käyttötarkoituksesta johtuen alukset olivat korkeita ja kapeita, mikä teki niistä erittäin kiikkeriä ja siis merikelpoisuudeltaan hyvin huonoja.


title: Tykkivene Klas Horn

text: Alusten valmistuessa ruhtinas Nikola oli konkurssin partaalla eikä pystynyt maksamaan tilaustaan, jolloin hänen sukulaisensa Venäjän keisari Aleksanteri III suostui lunastamaan alukset. Hän osti ne ja teki niistä oman huvipurtensa saattajia. Alukset kelpasivat vartiotehtäviin suojaisissa satamissa ja tyynillä merimatkoilla.


title: Tykkivene Klas Horn

text: "Posadnik" lähetettiin Kaukoitään Venäjän–Japanin sodan aikana, mutta laivaston purjehtiessa myrskyssä Itämerellä purjehdusominaisuuksiltaan heikot alukset lähetettiin takaisin satamaan, joten alus vältti uppoamisen Tsushiman meritaistelussa.


title: Tykkivene Klas Horn

text: Alukset liitettiin 1907 Venäjän Itämeren laivastoon saattajiksi, jolloin niiden aseistuksen 47 millimetrin pääaseet vaihdettiin kahteen 57 millimetrin ja 40 kaliiperin tykkiin. Alukset aseistettiin 1910 uudelleen kahdella 75 millimetrin ja kahdella 57 millimetrin tykillä sekä kahdella konekiväärillä, ja samalla aluksista poistettiin torpedoputket. "Posadnikille" asennettiin 1911 uusi 4″/L60 tykki keulassa olleen 75 millimetrin tykin paikalle ja perän 75 millimetrin tykki korvattiin 1917.


title: Tykkivene Klas Horn

text: Ensimmäisen maailmansodan alussa "Posadnik" määriteltiin miinaristelijäksi. Aluksen aseina oli 45 mm tykkejä ja kaksoistorpedoheitin. Alus sijoitettiin yhdessä sisaraluksensa kanssa Poriin, missä ne olivat sivussa sotatoimista.


title: Tykkivene Klas Horn

text: Enemmistö Suomeen jääneistä venäläisistä sotalaivoista oli keväällä 1918 miehistön romahtaneen moraalin vuoksi jäänyt heitteille. Kun käsky palata Venäjälle saapui huhtikuussa 1918, alukset jätettiin laitureihinsa, koska Selkämeren ja Pohjois-Itämeren vaikean jäätilanteen ja koko merialueen runsaiden miinakenttien vuoksi ei ollut mahdollista saada näitä täysin jääkulkukyvyttömiä aluksia meritse pois.


title: Tykkivene Klas Horn

text:
Suomalaiset ottivat "Posadnikin" haltuunsa maaliskuussa 1918 nimeten aluksen "Klas Horniksi" 1500-luvulla eläneen amiraali Klaus Kristerinpoika Hornin kunniaksi. Ne olivat astiastoja myöten käyttökunnossa, joten määräaikaishuoltojen jälkeen alukset olivatkin jo toukokuussa merikunnossa. Alusta tarjottiin takaisin venäläisille vuonna 1919, mutta nämä eivät kelpuuttaneet sitä.
Alusten aseistusta pidettiin kuitenkin epätarkoituksenmukaisena, joten suomalaiset vaihtoivat tilalle miinakiskot ja kaksi kappaletta 102 mm:n Canet-tykkejä, jotka olivat kuitenkin liian raskaita heikolle rungolle. Alus luokiteltiin 1920-luvulla tykkiveneeksi. Täydessä vauhdissa alus tärisi niin kovasti, ettei perätykkiä voitu käyttää. Yleensäkin merelle lähtiessä tykit piti kiinnittää paikoilleen erillisillä tukirakenteilla. Ampumaan pystyttiin vain tiukasti ankkuroituna tyynellä säällä.


title: Tykkivene Klas Horn

text: "Klas Horn" toimi Rannikkolaivaston lippulaivana vuoteen 1937 asti, jona aikana se toimi vuosina 1929–1931 myös sukellusveneiden emälaivana, kunnes miinalaiva "M1" (myöhemmin "Louhi") muutettiin emälaivaksi paremmin tarkoitukseen sopivana. Alus oli Rannikkolaivueen päällikön komentaja Yrjö Roosin lippulaivana matkalla, jonka aikana torpedovene S2 upposi. Aluksen merikelpoisuus oli lopulta uskottua parempi, koska se pääsi ruotsalaiseen Härnösandin satamaan – tosin keularuuma vettä täynnä ja keulakannen rakenteet miltei tuhoutuneina.


title: Tykkivene Klas Horn

text: "Klas Horn" poistettiin palveluksesta 1937, koska sen kattilat olivat lopussa. Pitkän harkinnan jälkeen koneet ja kattilat riisuttiin ja alus muutettiin merenmittaajien koneettomaksi emälaivaksi, jollaisena se palveli vuoteen 1957 saakka. Alusta hinattiin työveneillä, koska sen koneita ja kattiloita ei katsottu voitavan uusia. Entisiin kattila- ja konehuoneisiin rakennettiin korjaamo mittausveneiden koneille ja hiilisäiliöiden tiloihin merenmittausretkikunnan tarvitsemat majoitustilat. Entisiin majoitustiloihin sijoitettiin mittausaineiston piirustussali. Alus maalattiin muiden merenmittaustukialusten tapaan valkoiseksi ja sen sai käyttöönsä 3. merenmittausretkikunta. Aluksen viimeisenä päällikkönä oli koko sen merenmittausajan Arvo Laine.


title: Tykkivene Klas Horn

text: Aluksen hienot peräsalongit oli jätetty ennalleen. Näitä hyödynnettiin aluksen toimiessa merikarttaosaston edustuslaivana. Vuoden 1952 Helsingin olympialaisten aikana alus toimi melonta-, soutu- ja purjehdusosioiden ratatoimistona, koska 3. merenmittausretkikunta sekä rakensi kilparadat että hoiti niitä. Historiallisissa salongeissa kestittiin olympiakisojen arvovieraita, muun muassa Alankomaiden kuningasperheen jäseniä.


title: Tykkivene Klas Horn

text: "Klas Hornin" tilalle rakennettiin uusi ja hiukan isompi, mutta niin ikään koneeton merenmittaustukialus Kalla. Alus myytiin yksityiselle ja siitä piti tulla nuorisokahvila Paimion lahdelle, mutta tulipalo tuhosi sen kesken työn 1962. Alus romutettiin tämän jälkeen.


title: Koevoluutio

text: Koevoluutio (yhteisevoluutio) on evoluutiobiologian käsite, joka tarkoittaa kahden tai useamman lajin vastavuoroista vaikutusta toistensa evoluutioon.


title: Koevoluutio

text:
Koevoluutiota on esimerkiksi se, kuinka parasiittien ja isäntälajin toisiinsa kohdistamat valintapaineet voivat johtaa yhteiseloon ja jopa lajien väliseen symbioosiin.
Tunnettu esimerkki koevoluution aikaansaannoksista ovat orkideojen ja kolibrien vuorovaikutus. Kolibrit ovat riippuvaisia kukkien medestä ja kasvit ovat riippuvaisia kolibrien pölyttämisestä; linnuille on kehittynyt pitkä nokka ja kasveille syvät kukat.


title: Koevoluutio

text: Koevoluutiota esiintyy myös saalistaja–saalis-suhteessa; tätä kutsutaan Punaisen Kuningattaren hypoteesiksi. Tässä ei ole kysymys riippuvuussuhteesta vaan vastavuoroisesta kilpavarustelusta, jossa saalistajan sopeutuminen eli adaptaatio johtaa saaliiseen kohdistuvan valintapaineen kasvamiseen ja kääntäen.


title: Koevoluutio

text: Molekyylibiologiassa koevoluutio tarkoittaa useamman biomolekyylin välisen vuorovaikutuksen toisistaan riippuvaa kehitystä. Esimerkkinä on hormoni–reseptori-parien kehitys. Gabriel Dover havaitsi vuonna 1984, että oli olemassa kolmas, molekyylitasolla vaikuttava voima, "molecular drive", joka selitti sen mitä luonnonvalinta ja geneettinen ajautuminen eivät voineet selittää.


title: Koevoluutio

text: Solubiologiassa koevoluution esimerkkinä pidetään endosymbioositeoriaa, jolla selitetään mitokondrioiden, plastidien ja viherhiukkasten olemassaoloa. Koevoluution avulla voidaan selittää, miksi mitokondriot näyttivät bakteereilta niin ulkonäkönsä kuin perimänsäkin osalta.


title: Koevoluutio

text: Tähtitieteessä koevoluutio tarkoittaa galaksien ja mustien aukkojen vaikutusta toistensa syntymiseen. Erich Jantsch liitti kosmoksen kehityksen koevoluutiota muistuttavaan prosessiin kirjassaan "The Self-organizing Universe".


title: N-oktyylimerkaptaani

text: n-oktyylimerkaptaani on orgaaninen yhdiste, joka on normaaliolosuhteissa olomuodoltaan väritön neste, jolla on tunnusomainen haju. Sen kemiallinen kaava on CHS ja rakennekaava CH(CH)CHSH. n-oktyylimerkaptaanista käytetään myös nimityksiä "1-oktaanitioli", "1-merkapto-oktaani" ja "1-oktyylitioli".


title: N-oktyylimerkaptaani

text: Aine ärsyttää silmiä, ihoa ja hengitysteitä.


title: Ice MC

text: Ice MC (oikealta nimeltään Ian Campbell) (s. 22. maaliskuuta 1965 Nottingham) on englantilaissyntyinen elektronista musiikkia ja reggaeta esittävä artisti. Hänen vanhempansa ovat alkuperältään jamaikalaisia.


title: Ice MC

text: Lempinimensä ”Ice” (jää) hän sai lukioaikana. Hän teki vuonna 1989 ensimmäisen singlensä ”Easy”, joka menestyi Euroopassa. Hän itse luonnehti ensimmäistä singleään reggae-musiikiksi, mutta kuulijat pitivät sitä eurodance-musiikkina.


title: Ice MC

text: Vuonna 1994 julkaistu albumi "Ice´n Green" menestyi hyvin. Kyseisestä albumista tulivat suosituksi kappaleet "”"It's a Rainy Day"”", sekä "”"Think About the Way"”".


title: Ritarihaukka

text: Ritarihaukka ("Parabuteo unicinctus") on keskikokoinen amerikkalainen haukka, jota käytetään metsästyshaukkana.


title: Ritarihaukka

text:
Ritarihaukan höyhenpeite on mustanruskea. Siiven etuosa ja reidet ovat kastanjanruskeat. Pyrstön takaosa on valkoinen.
Pituus 60 cm, siipien kärkiväli 120 cm, paino 900 grammaa.


title: Ritarihaukka

text: Ritarihaukkoja elää Yhdysvaltojen lounaisosissa ja siitä etelään Chileen ja Argentiinan keskiosiin ulottuvalla alueella. Metsästyskäyttöön tarhattuja ritarihaukkoja on karannut luontoon muuallakin, ja Britanniassa sellaisten on havaittu pesivän vieraslajina.


title: Ritarihaukka

text:
Ritarihaukka elää harvaa puustoa kasvavilla soilla ja puoliautiomaassa.
Ritarihaukan pesä on puussa. Se munii 2–4 munaa kerrallaan. Poikaset pysyvät vanhempiensa seurassa jopa kolmevuotiaiksi, ja perhe saalistaa usein yhdessä.


title: Ritarihaukka

text: Ritarihaukan luonnollista ravintoa ovat pienet jyrsijät ja liskot. Opetettuna metsästyshaukkana se voi pyydystää jäniksiä ja fasaaneita.


title: Ritarihaukka

text: Ritarihaukat ovat erittäin sosiaalisia eläimiä. Ne ovat ainoita petolintuja jotka tekevät yhteistyötä metsästäessään.


title: Potenssikeskiarvoepäyhtälö

text:
Matematiikassa potenssikeskiarvoepäyhtälö on positiivisia reaalilukuja koskeva epäyhtälö. Sen mukaan jos formula_1 ja formula_2 ovat positiivisia reaalilukuja, voidaan määritellä
formula_3.
kun formula_4. Tällöin formula_5 kun formula_6. Epäyhtälössä on voimassa yhtäsuuruus jos ja vain jos kaikki luvut formula_7 ovat keskenään yhtä suuria. Potenssikeskiarvoepäyhtälö seuraa Jensenin epäyhtälöstä.


title: Cappella

text: Cappella on italialais-englantilainen elektronista musiikkia esittävä yhtye. Yhtye oli suosionsa huipussa 1990-luvulla. Yhtyeen tunnetuimpia kappaleita ovat muun muassa ""U Got 2 Know"", ""Move On Baby"" ja ""Tell Me The Way"".


title: Õru

text: Õru on pienkauppala (alevik) ja entinen kunta Valgan kunnassa Valgamaan maakunnassa, Virossa.


title: Õru

text: Vuoden 2017 kuntauudistuksessa yhdistettiin Valgan kaupunki sekä Karulan, Tahevan, Tõllisten ja Õrun kunnat uudeksi Valgan kunnaksi. Tällöin Õrun keskuksesta tuli Valgan kuntaan kuuluva pienkauppala.


title: Õru

text: Kunnan asukasluku oli 546 (2010), pinta-ala 104,63 neliökilometriä ja asukastiheys 5,2 asukasta neliökilometrillä.


title: Õru

text: Õru jakautui keskuspaikkakuntansa lisäksi kahdeksaan kylään, jotka ovat Killinge, Kiviküla, Lota, Mustumetsa, Priipalu, Uniküla, Õlatu ja Õruste. Õrun kirkonkylässä oli vuonna 2008 kolme kauppaa, kaksi kahvilaa ja Viron postin konttori.


title: Õru

text: Vuonna 2011 Õrun kunnassa oli 448 asukasta, joista 384 (85,7 %) oli virolaisia, 48 (10,7 %) venäläisiä ja 15 (3,3 %) muita kansallisuuksia.


title: Kamon pyhäkkö

text: Kamon pyhäköt Kiotossa Japanissa ovat Kamigamon pyhäkkö () ja Shimogamon pyhäkkö (). Molemmat sijaitsejat Kamogawa-joen rannalla, toinen Kamigamon kaupunginosassa Kita-kun alueella ja toinen Shimogamon kaupunginosassa Ukyō-kun alueella. Molemmat kuuluvat Japanin vanhimpiin šintolaisiin pyhäköihin, ja niillä on yhteinen tarina: legendan mukaan ukkosenjumala syntyi täällä Tamayorihime-no-mikoto-jumalattarelle. Hän ui joessa, kun punainen nuoli lähestyi häntä. Hän asetti nuolen rannalle, ja siitä syntyi jumala. Pyhäköt olivat voimakkaan, korealaissyntyisen Kamo-suvun suojeluksessa, ja niillä oli Heian-kaudella keisarillinen papitar.


title: Kamon pyhäkkö

text: Molemmat pyhäköt ovat historiallisten dokumenttien mukaan olleet perustettuina jo 600-luvulla. Molemmat pyhäköt ovat myös vahvasti läsnä Aoi matsurissa – tässä toukokuussa järjestettävässä juhlassa lepytetään pyhäköiden kameja. Juhlan kulkue etenee Kioton keisarilliselta palatsilta Shimogamon pyhäkön kautta Kamigamon pyhäkölle. Pyhäköt on otettu yhdessä Kioton muiden kultturiaarteiden kanssa UNESCOn maailmanperintöluetteloon.


title: Kamon pyhäkkö

text: Kamigamo-jinja eli ylempi Kamon pyhäkkö on pyhäköistä nuorempi. Siihen kuuluu yhteensä yli 40 rakennusta, jotka ovat tarkkoja kopioita alkuperäisistä 1600–1800-luvuilta. Pyhäkkö rakennettiin šintolaisten periaatteiden mukaan pitkään uudestaan joka 20. vuosi. Nykyinen päärakennus on vuodelta 1863. Pyhäkön päähalli ("Honden") ja sivuhalli ("Gonden") on rakennettu Heian-kauden tyyliin. Pyhäköllä olevat hiekkakasat ("tatezuna") kunnioittavat pyhäkön takaisia vuoria, joille ukkosenjumala laskeutui. Kamigamon pyhäkkö tunnetaan myös nimellä "Kamowakeikazuchi-jinja" ().


title: Kamon pyhäkkö

text: Shimogamo-jinja eli alempi Kamon pyhäkkö on pyhäköista vanhempi ja perustettu jo ennen Kiotoa (Heian-kyōta). Pyhäkkö sijaitsee "Totuuden metsän" () alueella. Metsän on sanottu olevan yhä alkuperäisessä, luonnollisessa tilassaan, vaikka Kioton palot ja muut katastrofit ovatkin vahingoittaneet sitä. Kamigamo-jinjan tapaan tässäkin pyhäkössä on Honden ja Gonden, jotka edustavat tyypillistä Heian-kauden arkkitehtuuria. Läntisessä pyhäkön osassa kunnioitetaan Kioton synnyttäjänä ja vartijana pidettyä Kamotaketsunomi-no-mikotoa, kun taas Tamayorihime-no-mikotoa kunnioitetaan itäisessä osassa. Shimogamon pyhäkkö tunnetaan myös nimellä "Kamomioya-jinja" ().


title: Sri Lankan lippu

text: Sri Lankan lippu on Sri Lankan tunnus vaakunan ja kansallislaulun ohella. Se otettiin käyttöön vuonna 1948. Lipun tunnus on leijona, jolla on kädessään miekka.


title: Sri Lankan lippu

text: Lippu on perinteinen singaleesien lippu. Sen keltainen väri ja bodhipuun lehdet viittaa maan buddhalaiseen enemmistöön ja vuonna 1951 lisätyt vihreä ja oranssi raita viittaavat muslimi- (vihreä) ja hindulaiseen tamilivähemmistöön (oranssi). Vuonna 1972 kun maan nimi muutettiin Ceylonista Sri Lankaksi, lipun reunoihin lisättiin bodhipuun lehdet.


title: Kalevi Korpi

text: Kalevi Johannes Korpi (3. lokakuuta 1927 Miehikkälä − 6. huhtikuuta 2013) oli suomalainen laulaja. Alun perin taidelaulajaksi tähdännyt Korpi voitti Yleisradion tenorikilpailun vuonna 1955 ja piti seuraavana vuonna ensikonserttinsa. 1950- ja 1960-lukujen aikana hän levytti Pohjoismaiselle Sähkölle mutta lauloi samaan aikaan myös Trubaduurit-kvartetissa. Hän oli tuolloin lisäksi Veikko Ahvenaisen yhtyeen laulusolisti. Korpi on laulanut myös Radiokuorossa sekä muun muassa Radion sinfoniaorkesterin ja Helsingin kaupunginorkesterin solistina. 1960-luvun alussa hän teki oman orkesterinsa kanssa kiertueita muihin Pohjoismaihin. Lisäksi hän on toiminut yksityisenä laulunopettajana. 1970-luvulla hän oli maineikkaan Dallapé-orkesterin laulusolistina.


title: Kalevi Korpi

text: Korven laulutuotanto käsittää iskelmien ohella myös hengellistä musiikkia, joululauluja ja operettisävelmiä. Kaikkiaan levytyksiä on noin 280, joiden lisäksi Yleisradion arkistoissa on useita tallenteita, joilla Korpi esiintyy.


title: Tietoliikennesatelliitti

text: Tietoliikennesatelliitti on satelliitti, joka välittää radiolinkillä tietoa avaruuden kautta maa-aseman ja vastaanottimien välillä.


title: Tietoliikennesatelliitti

text: Erään arvion mukaan vuonna 2008 avaruudessa oli 280 toimivaa tietoliikennesatelliittia, joista 80 palvelee Aasiaa.


title: Tietoliikennesatelliitti

text: Tietoliikennesatelliiteilla on ainakin kaksi rajallista resurssia: fyysinen sijainti geostationaarisella radalla (264 000 km pitkä rengas 36 000 km päiväntasaajan yläpuolella) ja satelliittien käyttämät lähetys- ja vastaanottotaajuudet (uplink, downlink). Kansainvälinen telealan unioni ITU jakaa taajuudet ja fyysisestä asemasta käydään eri maiden välillä kauppaa.


title: Tietoliikennesatelliitti

text: Marraskuussa 2008 Global Industry Analysts-yrityksen julkaiseman "Satellite Transponders: A Global Strategic Business Report" raportin arvio oli, että vuoteen 2012 mennessä tietoliikennesatelliittien transponderien lukumäärä nousee 7262 kappaleeseen. Tämä merkitsee 442 kappaleen nousua nejässä vuodessa vuoden 2008 lukumäärään. Uudet transponderit palvelevat Aasiaa. Tietoliikennesatelliittien käyttö ei muutu: ne välittävät edelleenkin pääasiassa TV-ohjelmia.


title: Tietoliikennesatelliitti

text: Slovenialainen Herman Potočnik laski geostationaarisen kiertoradan vuonna 1928, mutta vasta englantilainen tieteiskirjailija Arthur C. Clarke sai geostationaarisella kiertoradalla toimivan tietoliikennesatelliitin perusidean julkisuuteen. Tämän hän teki toisen maailmansodan jälkeen vuonna 1945 työskenneltyään sodan ajan Britannian tutkajärjestelmien kehittämisessä. Clarke esitti, että kolme sopivaan kohtaan kiertoradalle sijoitettua satelliittia riittää maailmanlaajuiseen kommunikaatioon. Clarken kirjoitukset perustuivat osin myös venäläisen Konstantin Tsiolkovskin kirjoituksiin 1880-luvun lopulta 1920-luvun alkuun.


title: Tietoliikennesatelliitti

text: 1950-luvun lopulla tietoliikennesatelliittia kehitettiin Yhdysvalloissa ja Neuvostoliitossa.


title: Tietoliikennesatelliitti

text: Yhdysvallat kehitti 1950-luvun lopussa Echo-koesatelliitteja, jotka olivat suuria metallipintaisia paineistettuja palloja. Ne toimivat passiivisina heijastimina: niihin suunnatusta radiosäteilystä osa heijastui takaisin niin että se voitiin vastaanottaa toisaalla. Eisenhowerin presidenttikaudella SCORE-satelliitilla lähetettiin Eisenhowerin nauhoitettu puhe Eurooppaan. Nämä koesatelliitit lensivät matalilla kiertoradoilla.


title: Tietoliikennesatelliitti

text: Yhdysvalloissa Hughes Aircraft kehitti ensimmäiset geosynkronisen radan Syncom-tietoliikennesatelliitit. Kehittäjiä oli vain muutamia. He olivat tutkijoita, jotka tekivät ensimmäisen prototyypin kotonaan ennen siirtymistä töihin Hughesille. NASA esti Hughesin monopoliaseman Yhdysvalloissa jakamalla Syncomin suunnittelutiedot muille yhtiöille ja maksamalla laihan korvauksen Hughesille vuosikymmen myöhemmin. Täten RCA:sta tuli toinen yhdysvaltalainen tietoliikennesatelliittien valmistaja ja Fordin autoradiotehdas muuntui kolmanneksi (Ford Aerospace). Toiminta alkoi kaukopuheluiden linkkinä Eurooppaan ja TV-lähetyksien levityksenä Yhdysvaltoihin.


title: Tietoliikennesatelliitti

text: Neuvostoliitto sijaitsi liian pohjoisessa GEO-radan satelliiteille. Jatkuva tietoliikennepeitto saatiin aikaan laukaisemalla tietoliikennesatelliitit nk. Molnija-radalle.


title: Tietoliikennesatelliitti

text: Euroopan avaruusjärjestön edeltäjä ESRO pyrki 1960-luvun lopussa kehittämään eurooppalaisen tietoliikennesatelliitin. 1970-luvulla Ranska ja Saksa kehittivät Symphonie-tietoliikennesatelliitin, jota NASA kieltäytyi laukaisemasta kunnes sovittiin, ettei se toiminnallaan uhkaa tuolloin täysin Yhdysvaltain hallinnassa (liittovaltion omistaman valtionyhtiön kautta!) olevan Intelsat-satelliittitietoliikenneyhtiön kaupallisia intressejä. Tämä johti Ranskan päätökseen toteuttaa Ariane 1 -kantoraketti. Muun muassa Ruotsi kehitti oman tietoliikennesatelliitin, TELE-X:n, jossa kaikki pohjoismaat olivat mukana rahoittajina. Sen teknologia perustui saksalaiseen satelliittiin.


title: Tietoliikennesatelliitti

text: Intian avaruusjärjestö on kehittänyt laajan maan kasvavan tietoliikenteen tarpeisiin tietoliikennesatelliitteja, niin myös Kiinan avaruusjärjestö.


title: Tietoliikennesatelliitti

text: 1960-luvun puolivälistä 1980-luvulle toiminta oli pääosin valtioiden hallinnassa, Margaret Thatcherin Englannin koko EU-alueella musiikkia jakeleva kaupallinen TV-yhtiö oli murroksen alku. Vasta 1990-luvun lopulla Eutelsat ja Inmarsat muutettiin postilaitosten omistamista pörssiyhtiöiksi. Samaan aikaan syntyivät Iridium ja Globalstar-matkapuhelinpuheluita välittävät yhtiöt. Kummankin omistus on vaihtunut alenevaan hintaan useita kertoja, mutta myös käyttäjiä on löytynyt.


title: Tietoliikennesatelliitti

text: 1990-luvun lopussa ja 2000-luvun alussa satelliittitelevisioyhtiöiden, etenkin TV-ohjelmia välittävien, parissa on tapahtunut konsolidaatio. Tämä vähensi jonkin verran tietoliikennesatelliittien kysyntää.


title: Tietoliikennesatelliitti

text: Tietoliikennesatelliittien valmistus on ainoa osa kaupallista avaruustoimintaa, jossa satelliitteja ostavat liiketoimintaa harjoittavat yritykset. Tämä on taloudellisesti merkittävä osa avaruustoimintaa ja senkin vuoksi suurten ilmailu- ja avaruusteollisuusyhtiöiden kiinnostuksen kohde. Suurimmat tietoliikennesatelliittien valmistajat ovat


title: Tietoliikennesatelliitti

text: Suurimmat yhtiöt


title: Tietoliikennesatelliitti

text: Aakkosellinen luettelo


title: Tietoliikennesatelliitti

text: Vuoden 2008 jälkipuolella neljä johtavaa länsimaista satelliittitietoliikenteen operaattoria rakensi nimellä Coalition for Competitive Launches toimivan ostokartellin. Eräänä sen perusteena on se, että Yhdysvaltain Atlas- ja Delta-kantoraketteja valmistaa nykyisin vain yksi yhtiö, United Launch Alliance (ULA). Sen ainoa asiakas on Yhdysvaltain liittovaltio, jonka väitetään hankkivan tehtaan kantorakettien koko tuotantokapasiteetin. Ostokartellin jäsenet ovat Echostar, INTELSAT, SES ja Telesat. Sen pystyttämisessä oli mukana entinen Yhdysvaltain senaattori John Warner, joka on toiminut pitkään Yhdysvaltain aseteollisuuden asioita käsittelevässä puolustuskomiteassa. Hänen mukaansa kartelli alentaa laukaisujen hintoja ja tuo tietoliikennesatelliittien laukaisijoille enemmän kantorakettivaihtoehtoja, mutta hän tunnusti teknologiansiirron estämisen olevan eräs syy. Myönteinen syy voi olla Kiinan kansantasavallan päästäminen pysyvämmin tarjoamaan myös yhdysvaltalaisten satelliittien laukaisuja. Toistaiseksi Yhdysvaltain hallitus on muutaman vuoden välein keskeyttänyt Kiinan laukaisupalvelut yhdysvaltalaisille yhtiöille. Hankkeen päätarkoitus voi olla Venäjän laukaisujen vähentäminen, vaikkakin se on maininnut myös Arianespacen johtavana tietoliikennesatelliittien laukaisutahona. Arianespace tuskin kuitenkaan pystyy laskemaan omia hintojaan.


title: Tietoliikennesatelliitti

text: Rakettiyhtiöt olivat vuonna 2011 huolestuneita siitä, miten tietoliikennesatelliittien laukaisuja oli voitettu eri maiden vientitukiorganisaatioiden tukirahoituksen avulla. Myös alan vakaus on ottamassa uuden askelen, kun EchoStar ostaa Hughesin Yhdysvaltain ja Kanadan sekä Meksikon ulkopuolisen toiminnan ja Intelsat ja Telesat pohtivat fuusiota.Kehityshankkeita on menossa jatkuvasti lukuisia, ja osa niistä johtaa satelliittien toteutukseen. Esimerkiksi Ukraina kehittää omaa tietoliikennesatelliittia, joka pitäisi laukaista vuonna 2011.


title: Tietoliikennesatelliitti

text: GEO-radan tietoliikennesatelliittien laukaisut ovat rakettiyhtiöiden merkittävä tulonlähde, se on kaupallista toimintaa lukuun ottamatta Yhdysvaltain ilmavoimien suuren tietoliikennesatelliittilaivaston laukaisuja.


title: Tietoliikennesatelliitti

text: Vuonna 2011 kanadalainen MDA-yhtiö on tuomassa markkinoille tietoliikennesatelliittien tankkauspalvelua. Se on kehittämässä avaruusalusta, joka voi viedä 2 000 kilogramman verran ajoainetta GEO-radan satelliiteille. Se vähentäisi laukaisutarpeita, vaikka itse tankkausalus painaisi 6 000 kg ja tarvitsisi suuren kantoraketin viemään sitä GEO-radalle.


title: Punaisen Kuningattaren hypoteesi

text: Punaisen Kuningattaren hypoteesi (, "Red Queen", "Red Queen's race" ja "Red Queen Effect") on evoluutioteoriassa käytetty malli, jolla selitetään kahta erilaista ilmiötä: sukupuolten evoluutiota sekä tilannetta, jossa kaksi saalistaja–saalis-suhteessa elävää lajia vaikuttavat toistensa evoluutioon niin että seuraukseksi syntyy koevoluutiota.


title: Punaisen Kuningattaren hypoteesi

text: Termi viittaa Lewis Carrollin kirjaan "Liisan seikkailut peilimaailmassa", jossa Punaisen Kuningattaren on juostava kaikin voimin, jotta pysyisi paikallaan.


title: Punaisen Kuningattaren hypoteesi

text:
Leigh Van Valen esitti vuonna 1973 metaforan evolutiivisesta asevarustelusta, jossa hän muotoili Punaisen Kuningattaren hypoteesin
sukupuuttoon kuolemisesta (engl. "law of extinction"). Van Valenin mukaan kahden lajin suhteessa monet sopeutumat vaikuttavat negatiivisesti toisen lajin yksilöiden kelpoisuuteen; seuraa kilpavarustelu, joka johtaa siihen, että yksilöiden kelpoisuus ei ajan mittaan parane vaan pysyy samana, vaikka ulkoisesti katsoen niiden toiminta paraneekin.


title: Punaisen Kuningattaren hypoteesi

text: Vaikka sopeutumat yleistyvät, toisen evoluutiojärjestelmän aiheuttamat sopeutumat heikentävät toisen järjestelmän sopeutumien vaikutusta.


title: Punaisen Kuningattaren hypoteesi

text: Selvimmin tämä näkyy saalistaja–saalis-suhteessa, koska esimerkiksi gasellit, jotka juoksevat nopeammin, vaikeuttavat saalistavien gepardien elämää.


title: Punaisen Kuningattaren hypoteesi

text: Van Valenin Punaisen Kuningattaren hypoteesi ei kuitenkaan liittynyt suvullisuuden kehitykseen.


title: Punaisen Kuningattaren hypoteesi

text: Tieteiden popularisoija Matt Ridley kirjoitti kirjan "The Red Queen", jossa hän esitteli teoreettisen biologian piirissä käytyä keskustelua suvullisen lisääntymisen vaikutuksista evoluutioon. Yhteys Punaisen Kuningattaren hypoteesiin seuraa siitä, että perinteinen teoria selitti suvullisen lisääntymiset edut ainoastaan ryhmätasolla mutta ei geenitasolla. Punaisen Kuningattaren hypoteesi sen sijaan selitti suvullisuuden kehittymistä yksilötasolla.


title: Punaisen Kuningattaren hypoteesi

text: Punaisen Kuningattaren hypoteesi selitti paradoksin, että useimmissa suvullisesti lisääntyvissä lajeissa noin puolet populaation jäsenistä on koiraita, vaikka vain harvat koiraat saavat jälkeläisiä ja joissain lajeissa koiraat jopa tappavat saman lajin pentuja. Miksi lajin kannatti tuottaa koiraita?


title: Punaisen Kuningattaren hypoteesi

text: Ongelmaa voidaan ratkaista Richard Dawkinsin itsekäs geeni -teorialla, jonka mukaan jokaisen geenin perimmäisenä tavoitteena oli monistaa itsensä. Koiraan kannatti tappaa poikaset, jotka eivät olleet sen omia jälkeläisiä. Samoin koiraiden kokonaiskelpoisuus oli sama kuin naarailla; lisääntyvien koiraiden jälkeläiset edustivat suurinta osaa seuraavan sukupolven jälkeläisistä. (On kuin koirailla olisi arpa, joissa harvat arvat voittavat paljon ja naarailla arpa, joissa useat voittavat vähän.)


title: Punaisen Kuningattaren hypoteesi

text: Suvullinen lisääntyminen oli hyödyllistä myös sen takia, että se lisää muuntelua ja erilaiset geenien yhteisvaikutukset nousevat esiin. Eräänä tekijänä on asevarustelu: loiset, jotka lisääntyvät suvullisesti, tuottavat monenlaisia jälkeläisiä ja koettelevat loisittavan kohteen puolustusjärjestelmää useammalla eri tavalla. Tämä kiihdyttää muuntumista, sillä vaikka myös heikompia yksilöitä esiintyy enemmän, luonnonvalinta karsii ne pois ja seuraavan sukupolven yksilöt ovat niitä, joilla on ollut paras geenistö.


title: Irish coffee

text: Irish coffee (, ) on kahvijuoma, jonka aineksia ovat kahvi, irlantilainen viski, sokeri ja kerma. Kahvista voidaan tehdä sopivan lämpöinen oman toiveen mukaan. Alkoholiton vaihtoehto on Wiener Coffee.


title: Born In The S.A.V.O.

text: Born In The S.A.V.O. on Sleepy Sleepersin albumi. Albumin nimi ja kansikuva on mallinnettu Bruce Springsteenin "Born in the U.S.A."-albumilta. Albumilla soittaa kitaraa Dingon kitaristina tunnettu Jonttu Virta.


title: Meriasteri

text: Meriasteri ("Aster tripolium", myös "Tripolium vulgare") on sinipunakukkainen merenrannoilla ja aroalueilla kasvava asterikasvi. Suomessa se on tavanomainen rannikoiden laji.


title: Meriasteri

text: Kaksivuotinen tai lyhytikäisesti monivuotinen meriasteri kasvaa 10–60 cm korkeaksi. Juurakko on vahvarakenteinen. Turpea varsi on kalju tai miltei kalju ja usein väriltään punertava. Kierteisesti olevat lehdet ovat pystyjä ja möyheitä. Alimmat lehdet ovat ruodillisia, ylimmät ruodittomia ja sepiviä. Lehden lapa on tasasoukka tai suikea ja ehyt- tai nirhalaitainen. Huiskilomaisesti olevat mykerökukinnot ovat 2–3 cm leveitä ja vaalean sinipunaisia, sinisiä tai harvoin valkoisia. Mykerön kehtosuomut ovat pyöreäkärkisiä. Kielimäisiä laitakukkia on 10–30 kappaletta, kielet ovat 10–15 mm pitkiä. Kehräkukat ovat keltaisia torvikukkia. Meriasteri kukkii Suomassa kesäkuusta syyskuulle. Siemen kehittyy litteään, karvaiseen pähkylään, jonka pappus on hapsihaiveninen.


title: Meriasteri

text: Meriasteria tavataan Euroopassa rannikoilla Atlantilla Portugalista Keski-Norjaan, Itämerellä, Vienanmerellä sekä Välimerellä Ranskasta Albaniaan. Paikoitellan lajia tavataan Keski- ja Etelä-Euroopassa myös sisämaassa. Laajemmin meriasteri kasvaa sisämaan kasvina arovyöhykkeellä Unkarista itään aina Keski-Aasiaan saakka. Paikoitellen lajia esiintyy myös idempänä aina Kiinassa ja Japanissa saakka. Suomessa meriasteria esiintyy koko Suomen rannikon pituudelta, joskin Perämeren rannikolla ja monin paikoin Saaristomereltä laji on lähes kadonnut.


title: Meriasteri

text: Suomessa meriasteri on merenrantojen kasvi, jonka kasvupaikat usein peittyvät meriveden alle. Se kasvaa tavallisesti lähellä vesirajaa etenkin kivikoissa, kallionraoissa ja savi- ja hiesupohjaisilla niityillä. Keski- ja Itä-Euroopassa sekä Aasiassa laji kasvaa myös sisämaassa muun muassa aroilla.


title: Venäjän jalkapallon 2. divisioona

text: 2. divisioona on Venäjän jalkapallon kolmanneksi korkein sarjataso. Sarja on jaettu viiteen alueelliseen lohkoon. Lohkojen voittajat nousevat automaattisesti 1. divisioonaan ja viimeiseksi jääneet putoavat amatööriliigaan.


title: Lainapeitteet

text:
Lainapeitteet on Sleepy Sleepersin kokoelma-albumi vuodelta 2000.
Kokoelma koostuu yhtyeen aiemmin levyttämistä cover-kappaleista.


title: Raid (kuvitteellinen henkilö)

text: Raid on kirjailija Harri Nykäsen luoma kuvitteellinen rikollishahmo, joka seikkailee Nykäsen romaanisarjassa. Nykäsen kirjoittamien romaanien ohella Raid esiintyy myös Nykäsen yhdessä Jarkko Sipilän kanssa kirjoittamassa romaanissa Paha, paha tyttö (2010). Hahmoon ja sen maailmaan peruvissa tv-sarjassa ja elokuvassa Raid-hahmoa esitti Kai Lehtinen.


title: Raid (kuvitteellinen henkilö)

text: Raid on lempinimi, joka liittyy Raid-hyönteismyrkyn mainoslauseeseen ”tappaa talossa ja puutarhassa”. Raidin nimi on Joel Teräsvuori, tämä selviää kirjasarjan kolmannessa osassa. Tosin "Raid"-elokuvassa rajavartioston papereiden mukaan hänen oikea nimensä olisi Matti Einari Virtanen, mutta luultavasti kyseessä on vain peitenimi.


title: Raid (kuvitteellinen henkilö)

text: Raid on syntynyt pienessä kylässä Keski-Suomessa perheeseen, johon isän ja äidin lisäksi kuului pikkusisko. Ruotsissa varttunut Raid työskenteli Volvon tehtaalla ennen kuin muutti Tukholmaan ja aloitti työnteon Maraboun suklaatehtaalla. Täällä hän myös tutustui Hammariin, Sundmaniin, Takamäkeen ja Uki Kukkamaahan. Raid kuului Marabou-jengiin ja liittyi myöhemmin moottoripyöräjengiin. Raid joutui kuitenkin jättämään moottoripyöräpiirit jouduttuaan vankilaan epäonnistuneen pankkiryöstön jälkeen, jossa Hammar ampui häntä jalkaterään. Tämän takia Raidin oikeassa jalassa on vain yksi varvas.


title: Raid (kuvitteellinen henkilö)

text: Raidilla on poikkeuksellinen ystävyyssuhde komisario Eero Janssoniin. Miehiä yhdistää kiinnostus vanhoihin Mercedes-autoihin.


title: Voi veljet, missä lienet?

text: Voi veljet, missä lienet? ("O Brother, Where Art Thou?") on vuonna 2000 ensi-iltansa saanut Coenin veljesten kirjoittama ja ohjaama komediaelokuva, joka sijoittuu Mississippin maaseudulle 1930-luvun lama-aikana.


title: Voi veljet, missä lienet?

text: Elokuvan pääosia esittävät George Clooney (Ulysses), John Turturro (Pete) ja Tim Blake Nelson (Delmar). Muita näyttelijöitä ovat muun muassa John Goodman, Holly Hunter ja Charles Durning. Elokuva perustuu Homeroksen "Odysseiaan", johon siinä on lukuisia viittauksia. Elokuvan amerikkalaista kansanmusiikkia – erityisesti bluegrassiä ja negrospirituaaleja – sisältävä soundtrack voitti vuoden albumin Grammy-palkinnon.


title: Voi veljet, missä lienet?

text: "Voi veljet, missä lienet?" esitettiin ensimmäisen kerran Cannesin elokuvajuhlilla 13. toukokuuta 2000. Suomessa elokuva esitettiin ensimmäisen kerran Rakkautta ja anarkiaa -elokuvafestivaaleilla Helsingissä 24. syyskuuta, ja teatterilevitykseen se tuli 6. lokakuuta samana vuonna.


title: Voi veljet, missä lienet?

text: Elokuvan sankari on keikarimainen ja sujuvasanainen huijari Ulysses Everett McGill (George Clooney), joka pakenee työvankien kahleketjusta mukanaan kaksi häneen kahlittua vankia, Pete (John Turturro) ja Delmar (Tim Blake Nelson). Everett – kuten häneen elokuvassa viitataan – lupaa jakaa aikaisemmin hautaamansa aarteen sen vastineeksi, että Pete ja Delmar lähtevät hänen mukaansa. Paon aikana miehet muun muassa tapaavat George ”Baby Face” Nelsonin, muusikko Tommy Johnsonin ja Ku Klux Klanin lynkkausjoukon, ja levyttävät menestyskappaleen ”Man of Constant Sorrow” nimellä Soggy Bottom Boys.


title: Voi veljet, missä lienet?

text:
Miesten lähestyessä aarretta Everett paljastaa, ettei sitä ole olemassa, ja että hän huijasi Peten ja Delmarin mukaan päästäkseen takaisin perheensä luo ennen kuin hänen vaimonsa menee naimisiin toisen miehen kanssa. Huijauksestaan huolimatta Everett saa Peten ja Delmarin takaisin puolelleen ja löytää vaimonsa ja seitsemän tytärtään ajoissa. Miehet päätyvät sattumalta esittämään menestyskappaleensa radioidussa tilaisuudessa tietämättä mitään sen menestyksestä. Kuvernööri armahtaa miehet yleisön mieliksi tukeakseen tiukkaa vaalikamppailua ja Everett saa vaimonsa takaisin.
"Voi veljet, missä lienet?" oli ehdolla muun muassa parhaan kuvauksen ja parhaan sovitetun käsikirjoituksen Oscarin, parhaan kuvauksen, parhaan puvustuksen, parhaan lavastuksen ja parhaan käsikirjoituksen Bafta-palkinnon sekä parhaan komedian tai musikaalin ja parhaan miesnäyttelijän (George Clooney) Golden Globen saajaksi. Näistä se sai ainoastaan parhaan miesnäyttelijän Golden Globen.


title: Voi veljet, missä lienet?

text: Elokuvan soundtrack-albumi voitti viisi Grammy-palkintoa. Albumi itsessään palkittiin vuoden albumin ja parhaan visuaaliseen mediaan tehdyn kompilaatio-soundtrackin palkinnoilla. Dan Tyminski, Harley Allen ja Pat Enright esittävät soundtrackilla cover-version kappaleesta ”I Am a Man of Constant Sorrow”, josta he voittivat parhaan lauletun country-yhteistyön Grammyn. Ralph Stanley coveroi albumilla kappaletta ”O Death”, ja hänet palkittiin parhaan mieslaulajan country-esityksen Grammylla. Lisäksi T-Bone Burnett palkittiin vuoden tuottajana.


title: Sojuz 22

text: Soyuz 22 oli Neuvostoliiton Sojuz-lento. Laukaisu tapahtui Baikonurin kosmodromilta 15. syyskuuta 1976 ja paluu noin 8 vuorokautta myöhemmin, 23. syyskuuta 1976. Lennon radiokutsu oli Ястреб (Jastreb).


title: Sojuz 22

text: Lennon tarkoitus oli tutkia Neuvostoliiton ja DDR:n alueita.


title: Willie Mitchell

text: Willie Mitchell on seuraavien henkilöiden nimi:


title: Matteo Paro

text: Matteo Paro (s. 17. maaliskuuta 1983 Asti, Italia) on italialainen jalkapalloilija, joka edustaa Serie A:ssa pelaavaa Genoa CFC:tä. Paron pelipaikka on keskikentän keskellä.


title: Matteo Paro

text: Paron ammattilaisura alkoi kaudella 2000/2001 Juventuksessa, mutta hän teki debyyttinsä vasta toukokuussa 2003 ottelussa Regginaa vastaan. Vuosina 2003–2006 Paro edusti AC Chievo Veronaa, Crotonea ja AC Sienaa kunnes palasi kaudeksi 2006/2007 Serie B:hen pudotettuun Juventukseen. Hän teki Juventuksen kautta aikain ensimmäisen maalin Serie B:ssä, kun hän osui Rimini Calcio FC:n ja Juventuksen välisessä 1-1-tasapelissä. Kesällä 2007 Paro siirtyi Genoaan.


title: Islannin jalkapallomaajoukkue

text: Islannin jalkapallomaajoukkue edustaa Islantia jalkapallon maajoukkuekilpailuissa. Kotiottelunsa se pelaa tavallisesti Laugardalsvöllur-stadionilla pääkaupungissa Reykjavíkissa.


title: Islannin jalkapallomaajoukkue

text:
Päävalmentaja Lars Lagerbäckin johdolla Islanti selvitti tiensä vuoden , jossa se sai vastaansa vuoden 1998 MM-kisojen pronssimitalistin Kroatian. Ensimmäinen osaottelu Islannissa päättyi maalittomaan tasapeliin, mutta Kroatia voitti kotonaan 2–0, ja näin Islanti karsiutui kisoista.
Tätä ennen joukkue karsi kisapaikasta vuoden 2004 EM-kilpailuihin, jolloin se johti hetken lohkoaan ja kamppaili Saksan ja Skotlannin kanssa jatkopaikoista loppukierrokselle asti.


title: Islannin jalkapallomaajoukkue

text: Islannin nykyisen joukkueen kenties suurin tähti on Evertonissa pelaava hyökkäävä keskikenttäpelaaja Gylfi Sigurðsson.


title: Islannin jalkapallomaajoukkue

text: Islanti selviytyi arvokilpailuiden lopputurnaukseen ensimmäisen kerran Euroopan-mestaruuskilpailuihin 2016 kukistettuaan karsintalohkossaan muun muassa Alankomaat kahdesti sekä Turkin ja Tšekin kerran. Kisoissa Islanti pääsi F-alkulohkosta jatkoon toisena joukkueena Unkarin jälkeen pelattuaan Portugalin kanssa tasan 1–1, samoin Unkarin kanssa 1–1 ja voitettuaan Itävallan 2–1. Neljännesvälierissä Islanti voitti Englannin 2–1, mutta putosi jatkosta puolivälierissä hävittyään Ranskalle 2–5. Islanti pelaa ensimmäisen kerran MM-kilpailuissa kesällä 2018. Kisapaikka selvisi kun joukkue voitti karsintalohkonsa. Islanti on asukasluvultaan pienin valtio jalkapallon MM-kilpailujen historiassa.


title: Korppikotka

text: Korppikotka voi tarkoittaa jotakin seuraavista:


title: Terry Chimes

text: Terry Chimes (myös Tory Crimes) (s. 25. tammikuuta 1955 Lontoo) on englantilainen rumpali, joka tuli tunnetuksi punkyhtye The Clashin alkuperäisjäsenenä. The Clashin jäsenenä hän oli heinä - marraskuussa 1976, helmi - huhtikuussa 1977 ja toukokuusta 1982 toukokuuhun 1983. Hän on soittanut yhdessä Black Sabbathin kanssa marras ja joulukuussa 1987 ja toukokuussa 1988. Hän oli Hanoi Rocksin jäsen 29. joulukuuta 1984 – 17. kesäkuuta 1985 ja Cherry Bombzin jäsen 1985–1986.


title: Terry Chimes

text: Terry Chimes aloitti rumpujen soiton 15-vuotiaana vuonna 1970 Lontoossa. Vuonna 1975 hän soitti ajoittain esipunkyhtyeessä London SS, jossa olivat eri vaiheissa mukana myös Mick Jones, Tony James, Brian James, Topper Headon, Paul Simonon ja Matt Dangerfield. Yhtye ei koskaan päässyt alkua pidemmälle, mutta jäsenten myöhempien yhtyeiden ansiosta siitä tuli sittemmin kuuluisa.


title: Terry Chimes

text: Jones, Simonon ja Terry Chimes perustivat The Clashin vuonna 1976 kitaristi Keith Levenen ja laulaja-kitaristi Joe Strummerin kanssa. Levene ja Chimes erosivat pian yhtyeestä, mutta jälkimmäinen palasi levyttämään yhtyeen debyyttialbumin The Clash. Albumin jälkeen hän erosi jälleen yhtyeestä vuonna 1977. Samana vuonna hän soitti myös Johnny Thunders and the Heartbreakersin kanssa.


title: Terry Chimes

text: Vuonna 1979 Chimes soitti Cowboys Internationalissa, joka julkaisi albumin "The Original Sin". Yhtyeen hajoamisen jälkeen hän liittyi Billy Idolin Generation X:ään. Vuonna 1982 Chimes kutsuttiin mukaan The Clashin Yhdysvaltain-kiertueelle, jolla yhtye toimi The Whon lämmittelijänä. Kiertueen jälkeen hän jätti yhtyeen viimeisen kerran.


title: Terry Chimes

text: Lontoossa Chimes oli ystävystynyt Hanoi Rocksin kanssa, ja hänet pyydettiin Hanoi Rocksin rumpaliksi yhtyeen rumpalin Razzlen kuoltua auto-onnettomuudessa. Chimes harjoitteli 3-4 kertaa ja esiintyi 3.-4. tammikuuta 1985 Razzlen muistokonsertiksi muodostuneilla keikoilla Helsingin Kulttuuritalolla. Näiden keikkojen lisäksi hän oli mukana Hanoi Rocksin viimeisellä kiertueella Puolassa ja soittaa yhtyeen vuonna 1985 tekemillä levytyksillä. Tämän jälkeen Michael Monroe ilmoitti jättävänsä yhtyeen ja Chimes jatkoi Nasty Suiciden ja Andy McCoyn kanssa Cherry Bombzissa. Cherry Bombzin läpimurto epäonnistui alun huomiosta huolimatta, ja Chimes siirtyi soittamaan Black Sabbathin kanssa.


title: Terry Chimes

text: Vuodet 1992-1993 Chimes soitti vielä "Les Mckeown And The 70's Bay City Rollersissa" ja sen albumilla "Loveletter", minkä jälkeen hän päätti lopettaa muusikon uran. Vuodesta 1994 lähtien hän on toiminut kiropraktikkona. Vuonna 2003 hänen nimensä pääsi Rock and Roll Hall of Fameen yhdessä muiden The Clashin soittajien kanssa.


title: Cristina Scabbia

text: Cristina Adriana Chiara Scabbia (s. 6. kesäkuuta 1972 Milano, Italia) on italialainen alttoääninen laulaja. Hänet tunnetaan parhaiten goottimetalliyhtye Lacuna Coilin toisena laulajana, minkä lisäksi hän on yhtyeen kappaleiden pääasiallinen sanoittaja. Scabbia työskentelee myös rocklehti "Revolverin" kolumnistina.


title: Cristina Scabbia

text: Keväällä 2007 Scabbia toimi taustalaulajana Megadethin kappaleessa ”À Tout le Monde (Set Me Free)”, sekä Apocalyptican ”S.O.S (Anything But Love)” -kappaleessa vuonna 2008.


title: Cristina Scabbia

text: Scabbia seurustelee Slipknotin kitaristin James Rootin kanssa.


title: Kameleontti

text: Kameleontti voi tarkoittaa ainakin seuraavia:


title: Sakaali (täsmennyssivu)

text: Sakaali tai shakaali tarkoittaa muun muassa seuraavia:


title: Sans-serif

text: Sans-serif ( 'ilman pääteviivaa') eli groteski on pääteviivattomista eli päätteettömistä kirjasintyypeistä käytetty nimitys. Selkeytensä vuoksi sans-serif-kirjaimet soveltuvat parhaiten otsikoiksi, joskin niitä käytetään myös leipätekstissä, varsinkin verkkosivuilla. Sans-serif-kirjasintyypit sopivat hyvin myös luetteloihin ja taulukoihin. Tunnettuja sans-serif-kirjasintyyppejä ovat Arial, Century Gothic, Helvetica, Verdana ja Gill Sans.


title: Sans-serif

text: Sans-serif-kirjasintyypit jaetaan usein kolmeen pääryhmään:


title: Sans-serif

text: Vaikka käsitettä groteski käytetään usein sans-serifin synonyymina, viittaa se oikeastaan varhaisiin sans-serif-kirjasimiin, jotka tulivat suosituiksi 1800-luvulla, teollisen vallankumouksen kiihtyessä. Monet nykyisin käytetyt groteskit on kuitenkin suunniteltu vasta 1900-luvulla. Groteskista tuli 1920-luvulla tyypillinen funktionalistinen kirjasinlaji, joka antaa teknisen ja viileän vaikutelman. Tunnettuja kirjasintyyppejä ovat Akzidenz-Grotesk, Helvetica ja Univers.


title: Sans-serif

text: Geometriset sans-serif-kirjasintyypit perustuvat säännöllisiin geometrisiin muotoihin, esimerkiksi O-kirjain on tavallisesti aivan pyöreä. Geometriset kirjasintyypit antavat modernin vaikutelman. Tunnettuja geometrisia sans-serif-kirjasintyyppejä ovat Futura, Gotham ja Industria.


title: Sans-serif

text: Humanistiset sans-serif-kirjasintyypit ovat luonteeltaan eniten kalligrafisia, niiden viivojen paksuudessa on enemmän vaihtelua ja ne ovat luettavampia kuin muut sans-serif-kirjaimet. Tunnettuja humanistisia sans-serif-kirjasintyyppejä ovat Gill Sans ja Optima.


title: Serif

text: Serif eli "pääteviiva" on kirjasimen rungon päätteessä oleva pieni osa. Kirjasimia, joissa on serifejä sanotaan päätteellisiksi. Päätteettömiä kirjaimia ovat sans-serifit eli groteskit.


title: Serif

text: Serifit syntyivät Antiikin Roomassa, jossa kaiverrettava kirjoitus maalattiin ensin kiveen. Tällöin maalattujen siveltimenvetojen päätteet tulivat helposti leveiksi, ja kirjainten kaivertajat kaiversivat uskollisesti myös kirjainten päissä olevat levennykset.


title: Serif

text: Sana "serif" tulee joidenkin tulkintojen mukaan hollanninkielen sanasta "schreef", joka tarkoittaa "kirjoitti". Toisten lähteiden mukaan sanserif, josta sana sans-serif tulee, on vanhempi sana kuin serif.


title: Serif

text: Serifejä on useita erilaisia. Esimerkiksi Times-kirjasintyypissä serif on orgaaninen ja se liittyy kirjasimen runkoon kaarevana. Toinen serifin perustyyppi on esimerkiksi Courier-kirjasimissa. Se on neliömuotoisempi ja jäykempi. Näistä perusmuodoista on useita eri versioita.


title: Serif

text: Myös antiikva tarkoittaa päätteellistä kirjasintyyppiä. Se kehitettiin renessanssin jälkeen yhdistelemällä roomalaista meisselikirjoitusta ja karolingista kirjoitusta.


title: Serif

text: Serifillä on vastineensa itämaisessa kalligrafiassa ja typografiassa. Japanin sana "uruko" (kalan suomu) tarkoittaa samaa asiaa. Kiinan kielessä sanan kirjaimellinen käännös tarkoittaa ”muodon kanssa/jalkojen kanssa tehty”.


title: Antiikva

text: Antiikva on nykyaikainen karolingisesta minuskelista kehittynyt kirjainlaji. Termillä tarkoitetaan päätteellisiä kirjainmuotoja, jotka kehittyivät vuosina 1470–1600. Tunnettuja tuon ajan antiikva-kirjasintyyppien suunnittelijoita olivat muun muassa Nicolas Jenson, Francesco Griffo ja Claude Garamond. Antiikvakirjaimet kehitettiin yhdistelemällä roomalaista meisselikirjoitusta ja karolingista kirjoitusta. Antiikvoille ovat luonteenomaisia ohuet kirjainten pääteviivat (serif), jotka painetussa tekstissä auttavat hahmottamaan tekstin riveinä ja helpottavat lukemista.


title: Antiikva

text: Antiikvat jaetaan yleensä kolmeen ryhmään:


title: Antiikva

text: Medievaaliantiikvat ovat antiikvan varhaismuotoja, ja ne ovat alun perin kotoisin renessanssiajan Venetsiasta, jossa kirjanpainaja Aldus Manutius leikkautti ensimmäiset tämän kirjainmuodon edustajat. Claude Garamond hioi myöhemmin medievaaliantiikvan lopulliseen muotoonsa. Medievaaliantiikvojen pyöristetyt päätteet tekevät niistä helppolukuisia. Tunnettuja medievaaliantiikvoja ovat Bembo, Garamond ja Sabon.


title: Antiikva

text: Uusantiikvojen esikuvana ovat Giambattista Bodonin suunnittelemat kirjainlajit 1700-luvun loppupuolella. Uusantiikvat ovat luonteeltaan hienostuneita ja heijastelevat valistusajan pyrkimystä rationaalisuuteen. Kirjasintyypeissä on voimakkaat kontrastit. Tunnettuja uusantiikvoja ovat Bodoni ja Didot.


title: Antiikva

text: Siirtymäkauden antiikvat otettiin käyttöön 1700-luvun puolivälissä. Ne ovat ulkonäöltään medievaali- ja uusantiikvojen välimuotoja. John Baskerville teki tämän kirjainmuodon tunnetuksi, ja hänen nimeään kantava Baskerville on yhä erittäin suosittu kirjasintyyppi. Tunnettuja siirtymäkauden antiikvoja ovat Baskerville, Caslon ja Times.


title: Antiikva

text: Valtaosa nykyisistä leipätekstin ladonnassa käytettävistä kirjasintyypeistä perustuu klassisille antiikvoille. Yleisesti käytössä olevia antiikvoja ovat "Baskerville", "Garamond", "Times New Roman" ja "Palatino".


title: Yleisurheilun sisäratojen Euroopan-mestaruuskilpailut 1998

text: Yleisurheilun sisäratojen Euroopan-mestaruuskilpailut järjestettiin vuonna 1998 Valenciassa, Espanjassa 27. helmikuuta–1. maaliskuuta 1998.


title: Raffaele Palladino

text: Raffaele Palladino (s. 17. huhtikuuta 1984 Mugnano) on italialainen jalkapalloilija, joka pelaa seurassaan Juventuksessa hyökkääjänä. Juventus pelaa italian korkeimmalla sarjatasolla Serie A:ssa.


title: Raffaele Palladino

text: Palladino aloitti uransa Beneventon joukkueessa kaudella 2001–2002. Seuraavaksi kaudeksi hän siirtyi Juventukseen vain 18-vuotiaana. Hän viihtyi seurassa kaksi kautta, joiden aikana hän ei pelannut yhtään peliä. Seuraavaksi kaudeksi nuorukainen lainattiin Salernitanaan, jossa hän teki 39 ottelussa 15 maalia ja oli seuransa paras maalintekijä. Tämä menestyksekäs kausi poiki lainasiirron Serie A:han, Livornon joukkueeseen. Palladino pelasi yhden kauden Livornossa, kunnes Juventus otti hänet takaisin riveihinsä.


title: Valtio (mikrovaltio)

text: Valtio on 13. lokakuuta 2006 lähtien Nyt-liitteessä ja Radio Helsingissä seurattu Ari ”Paska” Peltosen kehittämä mikrovaltio. Se sijaitsee Posiolla Muikkulamminpuron varrella Kännäkällä, kahdeksan kilometriä pohjoiseen Posion keskustasta. Valtiolla ei ole tunnustettua juridista asemaa. Valtioksi esitetty alue on pinta-alaltaan noin 50 neliömetriä.


title: Valtio (mikrovaltio)

text: 19. kesäkuuta 2007 puolustusvoimien uutislehti Ruotuväki valloitti Valtion takaisin Suomelle. Peltonen ei kuitenkaan tunnustanut valloitusta.


title: Valtio (mikrovaltio)

text: 22. elokuuta 2008 Peltonen järjesti Valtiolle itsenäisyysjuhlat Helsingin Kaapelitehtaan Merikaapelihallissa Taiteiden yössä. Valtion itsenäisyyspäivän vastaanotolla vieraat saivat myös jättää turvapaikkahakemuksia. Valtionvapautusrintama jakoi samassa tilaisuudessa salaa Valtion diktatoorista hallintoa kritisoivia monisteita.


title: Valtio (mikrovaltio)

text: Helmikuussa 2007 Peltonen yritti saada Valtion Euroviisuihin. Euroviisujen tapahtumajärjestäjä Kjell Ekholm lupasi toimittaa hakemuksen Tukholmassa sijaitsevaan EBU:n päämajaan ja lupasi, että hakemus käsitellään niin pikaisesti, että Valtio ehtisi osallistua Helsingissä järjestettäviin kilpailuihin. Valtio ei kuitenkaan päässyt mukaan kilpailuihin. Siitä huolimatta edustuskappaleeksi valittiin Radio Helsingin Paskalista-ohjelmassa yleisöäänestyksellä Suomen paskin bändi -kilpailun voittaneen Dream Teamer -yhtyeen kappale ”Hei hei Eurooppa”.


title: Säilöntäaine

text: Säilöntäaine on luonnollinen tai synteettinen aine, jota voidaan lisätä tuotteisiin ja jonka tarkoitus on ehkäistä tai vähentää tuotteen pilaantumista. Sitä voidaan lisätä muun muassa elintarvikkeisiin, lääkeaineisiin, maaleihin tai biologisiin näytteisiin.


title: Säilöntäaine

text: Elintarvikkeiden lisäaineluettelossa E-koodilukujen E200–E299 yhdisteitä kutsutaan säilöntäaineiksi. Aineet suojaavat elintarvikkeita mikro-organismien aiheuttamalta pilaantumiselta ja/tai patogeenisten mikro-organismien – kuten bakteerien ja sienten (esim. hiivat ja homeet) – kasvulta . Mikro-organismit aiheuttavat muuten mätänemistä, homeenmuodostusta ja käymistä. Kemiallisia lisäaineita hyödyntävä säilöntä vähentää myrkyllisten aineiden syntymisriskiä, joita bakteerit ja homeet voivat muodostaa. Elintarvikkeiden säilöntäaineita käytetään usein joko pelkästään tai yhdessä muiden elintarvikkeiden säilöntätapojen kanssa.


title: Säilöntäaine

text: Varsinaisesti säilöntäaineiksi luokiteltujen yhdisteiden ohella ohella elintarvikkeiden hapettumisenestoaineilla (E300–E399, E450–E452) on säilöviä ominaisuuksia, koska ne suojaavat elintarvikkeita hapettumisen aiheuttamalta pilaantumiselta, esimerkiksi rasvan härskiintymiseltä ja värinmuutoksilta.


title: Säilöntäaine

text: Säilöntäaineiden haittavaikutuksia on kuvattu karkeasti esimerkiksi Elintarviketurvallisuusviraston Eviran julkaisussa (2018). Nitraatin ja nitriitin (E249–E252) osalta virasto viittaa aiempaan tieteelliseen riskiarvioon (Suomi et al, 2013). Kunkin lisäaineen nimi, E-koodi, lisäaineryhmä, alkuperä ja käyttötarkoitus sekä hyväksyttävä päivittäinen enimmäissaanti (ADI) on esitetty Eviran julkaisemassa lisäainetaulukossa.


title: Franka Dietzsch

text: Franka Dietzsch (s. 22. tammikuuta 1968 Wolgast, Mecklenburg-Etu-Pommeri) on saksalainen kiekonheittäjä.


title: Franka Dietzsch

text: Itä-Saksaa edustanut Dietzsch voitti nuorten MM-hopeaa 1986 Ateenassa. Hän osallistui ensimmäisiin aikuisten arvokilpailuihinsa Tokion MM-kisoissa 1991, joissa karsiutui. Barcelonan olympialaisissa 1992 hän sijoittui kahdenneksitoista. Stuttgartin MM-kisoissa 1993 hän oli kahdeksas ja Göteborgin MM-kisoissa 1995 seitsemäs. Atlantan olympialaisissa 1996 hän sijoittui neljänneksi. 1997 hän oli Euroopan cupissa toinen. Dietzsch voitti 1998 Budapestin EM-kisoissa EM-kultaa. Samana vuonna hän oli toinen GP-finaalissa ja ensimmäinen yleisurheilun maailmancupissa tuloksella 67,07. Vuonna 1999 hän sijoittui Euroopan cupissa kolmanneksi sekä voitti maailmanmestaruuden Sevillan MM-kisoissa tuloksella 68,14.


title: Franka Dietzsch

text: Vuonna 2000 Dietzsch sijoittui Sydneyn olympialaisissa kuudenneksi ja voitti GP-finaalin. Edmontonin MM-kisoissa 2001 hän oli neljäs. 2003 hän sijoittui neljänneksi Euroopan cupissa, karsiutui Pariisin MM-kisoissa sekä heitti kuudenneksi. Hän oli 2004 Euroopan cupin toinen, mutta karsiutui Ateenan olympialaisissa. Kauden lopussa hän sijoittui seitsemänneksi.


title: Franka Dietzsch

text: Dietzsch voitti kesäkuussa 2005 Euroopan cupin. Helsingin MM-kisoissa 2005 hän voitti toisen maailmanmestaruutensa. Loppukaudesta hän sijoittui toiseksi . Vuonna 2006 hän voitti jälleen Euroopan cupin superliigan. Göteborgin EM-kisoissa hän voitti EM-hopeaa, jonka jälkeen hän voitti sekä että maailmancupin.


title: Franka Dietzsch

text: Vuoden 2007 toukokuussa Dietzsch heitti Hallessa tuloksen 68,06, joka jäi vuoden 2007 maailmantilaston kärkitulokseksi. Osakan MM-kilpailuissa hän heitti tuloksen 66,61 ja voitti kolmannen maailmanmestaruutensa. Myöhemmin samana vuonna hän voitti . Berliinin MM-kilpailuissa 2009 hän karsiutui loppukilpailusta.


title: Franka Dietzsch

text: Dietzsch on voittanut Saksan mestaruuden kiekonheitossa vuosina 1997–2001 ja 2003–2007.


title: Franka Dietzsch

text: Lähde: IAAF


title: Vivendi

text: Vivendi SA on suuri ranskalainen media-alan yhtiö, joka toimii mm. musiikki-, televisio- ja elokuva-aloilla, kustannustoiminnassa, telekommunikaatiossa, internet-palveluissa ja tietokonepelien tuotannossa.


title: Vivendi

text: Yritys perustettiin vuonna 1853 vesihuoltoalan yrityksenä nimellä "Compagnie Générale des Eaux" (CGE). Yhtiö pysyi pääasiassa tällä alalla yli sata vuotta aina 1970-luvulle lopulle saakka. Guy Dejouanyn tultua toimitusjohtajaksi vuonna 1976 yhtiö alkoi laajentua jätehuoltoon, energiaan, kuljetuspalveluihin, rakennusalalle ja kiinteistöliiketoimintaan. 1990-luvulla yhtiön laajeni edelleen telekommunikaatio- ja media-aloille, erityisesti sen jälkeen kun Jean-Marie Messier tuli toimitusjohtajaksi vuonna 1996.


title: Vivendi

text: Vuonna 1998 yhtiön nimeksi muutettiin Vivendi. Seuraavana vuonna yhtiö myi rakennus- ja kiinteistöalan yksikkönsä ja jatkoi laajentumistaan yritysostoilla ja fuusioilla.


title: Vivendi

text: Heinäkuussa 2000 Vivendi muodosti vesi-, jätehuolto- ja kuljetusalan yksiköistään "Vivendi Environnement" -nimisen yhtiön ja vei sen pörssiin Pariisissa ja New Yorkissa. Tämän yhtiön nimeksi tuli myöhemmin Veolia Environnement.


title: Vivendi

text: Joulukuussa 2000 Vivendin media- ja telekommunikaatioalan yksiköt, Canal+ Group ja kanadalaisen Seagramin tuolloin omistama Universal Studios yhdistettiin Vivendi Universal -yhtiöksi.


title: Vivendi

text: Vuonna 2002 Vivendi Universal ajautui suuriin taloudellisiin vaikeuksiin ja joutui myymään useita yksiköitään välttääkseen konkurssin. Yhtiö teki vuodelta 2002 Ranskan siihenastisen yrityshistorian suurimman tappion, 23,3 mrd. euroa. Jean-Marie Messier erosi ja hänen tilalleen tuli toimitusjohtajaksi Jean-René Fourtou.


title: Vivendi

text: 2003 Vivendi Universal myi 80 % media-alan yksiköstään Vivendi Universal Entertainment yhdysvaltalaisen General Electricin omistamalle NBC-yhtiölle, minkä tuloksena syntyi nykyinen NBC Universal. Huhtikuussa 2006 Vivendi Universal muutti nimensä takaisin Vivendiksi.


title: Vivendi

text: Heinäkuussa 2008 Vivendin tietokonepelejä tuottava yksikkö Vivendi Games yhdistyi Activision-peliyhtiön kanssa muodostaen Activision Blizzard -yhtiön. Vuonna 2013 Activision Blizzard osti 8 miljardilla dollarilla itselleen osake-enemmistön Vivendin säilyttäessä noin 12% osakkeista.


title: Vivendi

text: Viranomaiset ovat tutkineet Jean-Marie Messierin toimitusjohtajakauden aikana yhtiössä mahdollisesti tapahtunutta tappioiden peittelyä.


title: By the Way

text: By the Way on funk rock -yhtye Red Hot Chili Peppersin kahdeksas studioalbumi. Albumi julkaistiin 9. heinäkuuta 2002. Se myi yli 281000 kappaletta avausviikolla ja oli yhtyeen siihen mennessä eniten myynyt albumi.


title: By the Way

text: Albumi sisälsi singlet "By the Way", "The Zephyr Song", "Can't Stop", "Dosed" ja "Universally Speaking".


title: By the Way

text: Levyn kannessa esiintyvä nainen on John Fruscianten entinen tyttöystävä Stella Schnabel. Albumin tuottaja toimi Rick Rubin, joka tuotti myös yhtyeen kolme edellistä albumia.


title: By the Way

text: Yhtye oli lähellä hajota ennen yhtyeen edellistä albumia "Californication". Kitaristi Dave Navarro erotettiin ja yhtye oli ilman kitaristia vähän aikaa. Niinpä Flea pyysi John Frusciantea, joka oli jättänyt yhtyeen vuonna 1992, takaisin yhtyeeseen. Hän suostui palaamaan ja noin vuoden kuluttua tästä julkaistiin uusi albumi, josta tuli suuri menestys. Se on myynyt maailmanlaajuisesti yli 15 miljoonaa kappaletta. Californicationin julkaisun jälkeen yhtye lähti yli kaksi vuotta kestäneelle kiertueelle.


title: By the Way

text: Levyn tekoon oli vaikuttanut voimakkaasti yhtyeen laulaja Anthony Kiediksen rakastuminen, hänen silloiseen tyttöystäväänsä. Suurin osa kappaleiden teksteistä käsittelee Kiediksen rakastumista tyttöystäväänsä. "Olin todella rakastunut elämään, musiikkiin ja kaikkeen muuhun. Olin yhtä kosmoksen kanssa. Oli aikoja, jolloin sydämeni oli niin avoinna kaikelle rakkaudelle universumissa, että halusin kirjoittaa siitä", hän kertoi MTV:lle. Kiediksen intohimo siirtyi koko muuhun yhtyeeseen ja se alkoi tehdä romanttisia ja melodisia kappaleita. Kiedis piti sitä kuitenkin outona, että hän erosi tyttöystävästään, henkilöstä, joka toi hänelle kaiken rakkauden, levyn teon aikana


title: By the Way

text: John Frusciante otti edellisiin levyihin verrattuna enemmän vastuuta levyn teosta. Flea kertoi Fruscianten tehneen paljon osuuksia kappaleisiin syntetisaattorilla ja koskettimilla. Flean mukaan se toi koko albumille erilaisen tunteen, millaista yhtyeen muissa albumeissa ei ole.


title: By the Way

text: Verrattuna yhtyeen aikaisempiin albumeihin, kuten Californicationiin, By the Wayn tyyli on paljon melodisempaa. Red Hot Chili Peppersin omalaatuinen funk-tyyli puuttuu melkein kokonaan albumilta. Kappale "On Mercury" on saanut vaikutteita ska-musiikista. Flea kertoi yhtyeen kuuntelevan paljon ska-musiikkia, mutta jatkoi kertoen, että yhtyeellä ei ole ollut muissa albumeissa ska-vaikutteita. Syy, miksi yhtye teki nyt ska-vaikutteisen kappaleen, oli Flean mukaan Fruscianten keksimä mahtava kitaraosuus. Frusciante kertoi kuunnelleensa albumin teon aikoina ska- ja reggae-musiikkia, muttei kirjoittanut kappaletta ska-musiikkia miettien. Kappale "Cabron" sisältää meksikolaisia rytmejä ja se sai vaikutteita Jethro Tull-yhtyeeltä.


title: By the Way

text: Albumi oli kitaristi Fruscianten muistin mukaan ainut albumi, jolla hän oli täysin varma siitä mitä hän oli tekemässä, joten hän koki olonsa voimakkaaksi ja itsevarmaksi. Omien sanojensa mukaan hän oli teknisesti yliharjoitellut ja albumin musiikki oli teknisesti hänen tasonsa alapuolella. Frusciante kertoi albumin olevan syvempi, kuin edellinen albumi "Californication". "Kappaleissa on paljon meneillään. Kun kaikki menee hyvin, silloin me neljä vain soitamme. Suurin osa ajasta meni kappaleiden tuottamiseen". Frusciante oli levyllä täysin sooloilua vastaan. Hän ei nauttinut soolojen kuuntelemisesta eikä hän nauttinut niiden soittamisestakaan. Hänen näkökulmansa kitaransoittoon siihen aikaan sai vaikutteensa Siouxsie and the Banshees:in John McGeochin, The Smiths:in Johnny Marrin ja New Orderin ja Joy Divisionin Berbard Sumnerin soitosta. Ja jos hän soitti soolokitaraa hän halusi sen olevan jotain, jonka voi laulaa.


title: By the Way

text: Tälle levylle Frusciante toi yhtyeen musiikkiin 1950- ja 1960-lukujen lauluharmoniat. Hän oli opiskellut ahkerasti muun muassa The Beatlesin ja The Beach Boysien musiikillista tuotantoa ja perehtynyt ja opiskellut heidän lauluharmonioitaan, joka tuli sitten kuulumaan "By the Way" levyn kappaleissa. Frusciante on säveltänyt ja laulanut kaikki taustalauluharmoniat levyllä.


title: By the Way

text: Kappale "By the Way" on albumin ensimmäinen kappale. Se julkaistiin ensimmäisenä singlenä ja sille tehtiin musiikkivideo. Se oli yhtyeen kuudes ykkössijan Modern Rock Charts -listalla saavuttanut kappale ja se pysyi listalla 14 viikkoa, yhtä paljon kuin "Dani California" ja kaksi viikkoa vähemmän kuin yhtyeen pisimpään pysynyt kappale "Scar Tissue". Itse albumi menestyi ensimmäisestä viikosta lähtien hyvin, jolloin se möi lähes 300 000 kappaletta. Albumi sijoittui listaykköseksi yli kymmenessä maassa, myös Suomessa. Ensimmäisen vuoden aikana albumi möi noin 1,7 miljoona kappaletta. Yhteensä albumia on myyty maailmanlaajuisesti yli 8 miljoonaa kappaletta.


title: By the Way

text: Yhtye keikkaili ympäri maailmaa yli kahden vuoden ajan, By The Way kiertueen aikana. Kiertue alkoi 13 huhtikuuta 2002 Euroopasta ja loppui Yhdysvalloissa 21 lokakuuta 2004. Suurimpia esityksiä olivat muun muassa konsertti Slane Castlella, Irlannissa ja Hyde Parkissa, Lontoossa (mistä tehtiin Red Hot Chili Peppersin ensimmäinen ja toistaiseksi ainoa live-albumi), jossa yhtye esiintyi yhteensä yli 300 000 ihmiselle.


title: Hampden Park

text: Hampden Park on jalkapallostadion Glasgow'ssa, Skotlannissa. Stadion on Skotlannin vanhimman jalkapallojoukkueen Queen's Parkin ja Skotlannin maajoukkueen kotistadion.


title: Hampden Park

text: Stadion avattiin vuonna 1903 ja sinne mahtuu 51 866 katsojaa. Yleisurheilutapahtumissa stadionin kapasiteetti on 44 000 katsojaa. Stadionin katsojaennätys on vuodelta 1937, jolloin Skotlannin ja Englannin välistä jalkapallomaaottelua oli seuraamassa 149 547 katsojaa.


title: Hampden Park

text: Stadionilla pelattiin vuonna 2012 kesäolympialaisten jalkapallo-otteluita.


title: Scud (ohjus)

text: Scud on alun perin neuvostoliittolainen lyhyen kantaman ballistinen ohjus (SRBM). NATO antoi ohjukselle koodin SS-1 Scud. Scudin neuvostoliittolainen nimi oli R-11, myöhemmin R-300 Elbrus.


title: Scud (ohjus)

text: Iran ja Irak käyttivät Scudeja toisiaan vastaan Irakin–Iranin sodassa 1980-luvulla. Scudeja ammuttiin Irakista Israeliin sekä Saudi-Arabiaan ja Qatariin Persianlahden sodassa vuonna 1991.


title: Scud (ohjus)

text: Irakin Scud-B:stä kehiteltiin edelleen al-Hussein, jonka kantomatka on noin 650 km ja al-Abbas, jonka kantomatka oli 750–800 km. Kantamaan lisättiin vähentämällä taistelukärjen massaa. Al-Hussein ulottui Tel Aviviin ja Al-Abbas Riadiin asti. Yhdysvaltain tiedustelun arvioiden mukaan Irakilla oli 15 ohjuspataljoonaa, joissa kussakin 15 laukaisualustaa ja 400–1000 ohjusta. Osa laukaisualustoista oli kiinteitä, osa sijoitettu MAZ-543-kuorma-auton alustalle. Kiinteistä laukaisualustoista suurin osa tuhottiin. Yhdysvaltain ilmavoimat kirjasi tuhotuksi 80 liikkuvaa lavettia Persianlahden sodassa, mutta yhtään näistä ei voitu varmistaa. Irakilaiset käyttivät valelaukaisualustoja ja hämäsivät tiedustelusatelliitteja mm. autonrenkaita polttamalla, mikä havaittiin ohjuslaukaisuksi.


title: Scud (ohjus)

text: Yhdysvaltain puolustusministeriön selvityksen mukaan Irak laukaisi Persianlahden sodassa yhteensä 88 Scud-ohjusta, joista 46 Irakin vastaiselle Kuwaitin sotanäyttämölle osallistuvia liittolaismaita kohti (Saudi-Arabia, mm. Riad ja Qatar) ja 42 Israeliin. Toisen lähteen mukaan Irak laukaisi 55 ohjusta. Niitä torjuttiin Patriot-torjuntaohjuksilla. Sodan aikaisessa propagandassa tuloksia ylistettiin hyviksi ja puhuttiin 90–96 % prosentin osumatarkkuudesta. Kymmenisen vuotta sodan jälkeen puolustusministeri William S. Cohen totesi ohjustorjunnan epäonnistuneen. Erään tutkimustoimiston mukaan Patriotin torjuntaluotettavuus oli yhdeksän prosenttia, Kongressin selvityksessä vain yhden Patriotin todettiin tuhonneen varmasti Scud-ohjuksen. Toinen yhteenveto väittää Patriotien osuneen useampaan Scudiin.


title: Scud (ohjus)

text: Scudin levinnein versio lienee Scud-B eli SS-1c, jollaisia on Iranilla Shahab-1-nimisinä. Pohjois-Korean, Pakistanin ja Iranin ohjusohjelmissa on käytetty hyväksi Scudin tekniikkaa uudempien, pidemmän kantaman ohjusten kehittelyyn.


title: Scud (ohjus)

text: Scudeja sijoitettiin myös projekti 611:n sukellusveneisiin, josta sellainen laukaistiin ensi kerran 1955.


title: Scud (ohjus)

text: Venäläiset toteuttivat R-11-ohjuksen (SS-1 Scunner) käyttäen suunnittelussa apuna saksalaisen V-2-raketin ohjaustekniikkaa. Scudiin liittyvän tekninen edistysaskel oli sen moottori, jonka kehitti A.M. Isajev Makejevin suunnittelutoimisto. Neuvostoliittolainen moottori oli V-2:n moottoria yksinkertaisempi ja eikä siinä esiintynyt epästabiilia palamista, joka aikaansai V-2-ohjukseen voimakkaita värähtelyitä. Moottori poltti kerosiinia ja käytti hapettimena typpihappoa.


title: Scud (ohjus)

text: Scud A-ohjus oli 10,25 metriä pitkä. Sen kantama on 130–700 kilometriä. Vuonna 1957 käyttöön otetun ohjuksen alkuperäinen osumisen epätarkkuus oli 4000 metriä, mutta nykyisin vain 50 metriä. Ohjuksesta on vuosikymmenten aikana kehitetty lukuisa määrä eri versiota useissa maissa, jotka kaikki kantavat mediassa samaa NATO-koodia.


title: Scud (ohjus)

text: Alkuperäisestä R-11:stä kehitettiin vuonna 1965 R-300 Elbrus eli R-17 eli SS-1c Scud, joka on 11,25 metriä pitkä ja 0,88 metrin läpimittainen. Elbrusin moottori käyttää ajoaineenaan UDMH/RFNA-seosta (venäjäksi SG-02 Tonka 250).


title: Kirjankustantamo

text: Kirjankustantamo on yritys, joka on erikoistunut julkaisemaan kirjoja ja muita painotuotteita ja sekä niistä valmistettuja äänitteitä ja nykyään myös digitaalisia versioita (mm. äänikirjat, e-kirjat ja kirjalliset äänilevyt). Kustantamot tekevät julkaisusopimuksia julkaistavan materiaalin tekijän kanssa. Sopimuksen perusteella kustantamo ottaa tehtäväkseen kirjan painamisen tai äänitteen monistamisen ja markkinoinnin ja kantaa niistä syntyvän taloudellisen riskin. Teoksen tekijä saa sopimuksesta korvauksena joko sovitun rahaerän tai sovitun osuuden kaikista teoksen myynnin tuotoista. Kustantamolle jää loput tuotoista.


title: Kirjankustantamo

text: Kustantamojen liiketoiminta perustuu siihen, että kirjojen painaminen ja äänitteiden monistaminen ja myynti ovat kallista toimintaa yhdestä teoksen kappaleesta saatavaan hintaan nähden. Kappaleita kannattaa siis tehdä kerralla paljon. Usein painokset ovat tuhansia kappaleita. Tekniikan kehittyessä kirjan painaminen ja äänitteen tekeminen on halventunut ja kirjojen ja äänitteiden omakustanteinen julkaiseminen siten yleistynyt.


title: Kirjankustantamo

text: Yhdysvaltalainen kustantaja Richard Nash määrittelee kustantamisen siten, että se ei ole sitä, että painetaan paperille kirjailijoiden sanoja ja niitä myydään lukijoille, vaan se on sitä, että kirjailija ja lukijat saadaan yhteen.


title: Kirjankustantamo

text: Toisin kuin kirjakustantamo musiikkikustantamo saa tuloa myös teostokorvausten muodossa ja varsinaisen äänitteen julkaisusta vastaa kustantajan sijasta äänitteen tuottaja.


title: Kirjankustantamo

text: Vanhin edelleen toimiva kirjankustantamo on Cambridge University Press, jonka toiminta on jatkunut katkeamatta vuodesta 1584.


title: Kirjankustantamo

text: Lähde:


title: Kirjankustantamo

text: On huomattava, että kirjankustantaminen on nykyisin sivutoimiala useille listatuista yrityksistä (esimerkiksi ThomsonReuters ja Wolters Kluwer). Yrityksen kokonaisliikevaihto ei tällöin kuvasta kirjakustannustoiminnan laajuutta.


title: Arsenaali

text: Arsenaali tarkoittaa aseiden ja ammusten valmistus-, korjaus-, varastointi- ja jakelupaikkaa, sekä puhekielessä myös koko voimaa aseineen ja muine voimavaroineen (esim. ydinasearsenaali).


title: Kilpavarustelu

text: Kilpavarustelu tarkoittaa kahden tai useamman maan kilpailua aseistuksen alalla. Jos kahden maan välillä on kilpavarustelua, näiden välillä on myös jonkinasteinen sodan uhka. Kilpavarustelu on erityisesti kylmään sotaan ja ydinaseisiin liittyvä käsite. Tällöin Yhdysvallat ja Neuvostoliitto vaikuttivat tasavahvoilta sotilasmahdeilta, supervalloilta.


title: Kilpavarustelu

text: Kilpavarustelua on pidetty sotien perussyynä. Asia ei kuitenkaan ole näin yksinkertainen. Kilpavarustelun aloittaa usein valtio, joka pyrkii laajentamaan valtaansa ja aluettaan, ja jota muut maat pelkäävät. Muut maat pyrkivät varautumaan mahdolliseen hyökkäykseen kasvattamalla sotilaallista voimaansa, ja syntyy kilpavarustelu. Toisaalta yksipuolinen aseidenriisuminen tai asevarustelun laiminlyönti vain lisää kansainvälistä jännitystä, koska se houkuttelee hyökkääjää.


title: Kilpavarustelu

text: Kilpavarustelu ei liity pelkästään kylmään sotaan. Ennen ensimmäistä maailmansotaa Iso-Britannia ja Saksa kilpailivat muun muassa laivaston koolla. Sysäyksen tähän antoi brittiläisten vuonna 1906 esittelemä Dreadnought-luokka. Saksan laivaston komentaja Alfred von Tirpitz oli tosin aloittanut laajan laivaston kehittämisohjelman jo 1891. Tätä laivastokilpailua pidetään yhtenä syynä ensimmäiseen maailmansotaan.


title: Kilpavarustelu

text: Yhdysvallat ja Neuvostoliitto ajautuivat kylmän sodan aikana ydinaseiden määrää rajusti kasvattaneeseen kilpavarusteluun, joka yltyi äärettömyyksiin. Kilpailtiin muun muassa kehittelemällä uusia mannertenvälisiä ohjuksia ja monikärkiohjuksia. Ne myös aseistivat strategisten etujensa mukaisesti eri valtioita muualla maailmassa ja solmivat sotilasliittoja niiden kanssa.


title: Kilpavarustelu

text: Rauhantutkimus on tuonut asiaan toisenlaisen näkökulman. Sen mukaan sotilaalliseen varustautumiseen liittyy valtioiden sisäisiä ilmiöitä, kuten taloudellisia intressejä, sisäpolitiikkaa ja teknologista kehitystä. Kilpavarusteluun osallistuvien maiden sisälle muodostuu helposti sotilas-teollinen liittouma (armeijan ja teollisuuden ryhmä), joka haluaa jatkaa kilpavarustelua, vaikka se saataisiin diplomatian keinoin loppumaan. Liennytys oli kylmän sodan aikana osoitus siitä, että aseiden määrää voitiin neuvotteluteitse vähentää.


title: Stuart Pearce

text: Stuart Pearce MBE (s. 24. huhtikuuta 1962) on englantilainen jalkapallovalmentaja ja entinen puolustaja. Marraskuusta 2017 lähtien hän on toiminut West Ham Unitedin apuvalmentajana.


title: Stuart Pearce

text: Pitkällä pelaajaurallaan Pearce ehti edustaa Wealdstonea, Coventryä, Nottingham Forestia, Newcastlea, West Hamia ja Manchester Cityä. Pelaajauransa menestyksekkäimmät vuodet "Psycho" Pearce edusti Nottinghamia, jossa pelasi yli 400 ottelua. Hän voitti seuran paidassa kaksi Full Members Cupin mestaruutta.


title: Stuart Pearce

text: Pearce pelasi pitkään myös maajoukkueessa. A-maaotteluita kertyi Englannin paidassa 78 kappaletta ja niissä hän teki viisi maalia. Hän edusti Englantia muun muassa vuoden 1990 MM-kilpailuissa. 78 maaottelullaan hän on vielä heinäkuussa 2018 Englannin 18. eniten maajoukkuepelejä pelannut miesjalkapalloilija.Nottingham Forestin pelaajavalmentajana 1996–1997 toiminut Pearce siirtyi Manchester Cityn peräsimeen 10. maaliskuuta 2005 korvaten tehtävissä Kevin Keeganin. Pearcen johdolla City pelasi vaisusti ja hänet erotettiin Manchester Citystä heikosti mennen kauden 2006–2007 jälkeen 14. toukokuuta. Pearcen viimeiseksi jääneellä kaudella joukkue onnistui tekemään kotipeleissään yhteensä vain kymmenen maaliä. Tämä valioliigan historian kaikkien aikojen pienin kotipeleissä tehtyjen maalien määrä.


title: Stuart Pearce

text: 1. helmikuuta 2007 Stuart Pearce nimitettiin Englannin alle 21-vuotiaiden jalkapallojoukkueen manageriksi.


title: Stuart Pearce

text: Tammikuussa 2008 Englannin uusi A-maajoukkuevalmentaja Fabio Capello nosti Pearcen omaan valmennusryhmäänsä. Hän hoitaa työtä U21-maajoukkueen päävalmentajuuden ohella.


title: Stuart Pearce

text: Pearcen johdollaan Englannin juniorit selvisivät komeasti alle 21-vuotiaiden EM-kisoihin Ruotsiin kesällä 2009. Englanti pelasi samassa alkulohkossa kuin Suomi ja eteni jatkoon. Ailahtelevien peliesitysten ja tiukan välierätaiston Ruotsia vastaan jälkeen Englanti kohtasi loppuottelussa Saksan. Pearcen miehistö oli menettänyt Fraizer Campbellin, Gabriel Agbonlahorin ja Joe Hartin kaltaisia avainpelaajiaan varoitustilin täyttymisen vuoksi, eikä Englannista ollut finaalissa vastusta Saksalle. Ottelu päättyi Pearcen suojattien nöyryyttävään 4–0-tappioon ja kaulaan ripustettiin EM-hopeaa. Finaalitappiosta huolimatta liiton luotto Pearceen kesti, sillä mies allekirjoitti jatkosopimuksen vuoteen 2011.


title: Stuart Pearce

text: Lokakuussa 2011 kerrottiin, että Pearce toimii Ison-Britannian olympiamaajoukkueen päävalmentajana Lontoon olympialaisissa 2012.


title: Stuart Pearce

text: Helmikuussa 2012 Englannin jalkapalloliitto nimesi Pearcen väliaikaiseksi A-maajoukkueen päävalmentajaksi Fabio Capellon erottua yllättäen tehtävästään. Pearce toimi valmentajana helmikuussa pelatussa maaottelussa Alankomaita vastaan. Englanti hävisi ottelun 2–3.


title: Stuart Pearce

text: Englannin jäätyä pisteittä alle 21-vuotiaiden EM-kisoissa 2013 FA ilmoitti kesäkuussa, ettei se jatka Pearcen sopimusta.


title: Stuart Pearce

text: Huhtikuussa 2014 Mestaruussarjassa pelaava Nottingham Forest ilmoitt, että Pearce aloittaa heinäkuussa 2014 seuran päävalmentajana kaksivuotisella sopimuksella. Forest aloitti kautensa Pearcen alaisuudessa loistavasti eikä hävinnyt ainoatakaan kauden 14 ensimmäisestä ottelusta. Kauden edetessä Forest joutui kuitenkin heikkojen esitysten kierteeseen ja putosi Mestaruussarjan kärjestä keskikastiin. Seurajohto erotti Pearcen helmikuussa 2015.


title: Stuart Pearce

text: Marraskuussa 2017 Pearce palasi valmennustehtäviin, kun David Moyes valitsi hänet apuvalmentajakseen West Ham Unitediin.Stuart Pearce tunnetaan punk-musiikin ystävänä ja hän onkin esiintynyt erään suosikkiyhtyeensä The Lurkersin levyn kannessa.


title: Tutkimusreaktori

text: Tutkimusreaktori on ydinreaktori, jota ei käytetä sähkön tai lämmön tuottamiseen. Sen teho on tavallisesti selvästi alle sadasosan tavallisen ydinreaktorin tehosta. Tutkimusreaktoria käytetään muun muassa neutronien tuottamiseen. Neutroneja tarvitaan radioaktiivisten aineiden valmistamiseen. Tutkimusreaktorit käyttivät polttoaineena myös korkearikasteista uraania, jonka rikastusaste on 20–93 %. Nykyisin näitä on muutettu takaisin matalampiväkevöintiin alle 20 %.


title: Tutkimusreaktori

text: Suomessa on toiminut yksi tutkimusreaktori, "FiR 1" (Finland Reactor 1) Espoon Otaniemessä. Lämpöteholtaan 250 kilowatin reaktori käynnistettiin 1962 ja sammutettiin pysyvästi 2015. Sitä käytettiin tutkimuksen lisäksi koulutukseen, radioaktiivisten isotooppien tuotantoon ja syöpien sädehoitoon. Reaktori oli aluksi Teknillisen korkeakoulun ja vuodesta 1971 Teknologian tutkimuskeskus VTT:n omistuksessa.


title: Tutkimusreaktori

text: FiR 1 oli Suomen ensimmäinen ydinreaktori. Se sijaitsi Espoossa Aalto-yliopiston Otaniemen kampusalueella osoitteessa Otakaari 3. Reaktorilla on tuotettu radioisotooppeja mm. teollisuusmittausten käyttöön. Aktivointianalyysillä (näytteen aktivoiminen neutronisäteilyllä tiettyjen alkuaineiden pitoisuuksien määrittämiseksi) on tutkittu geologisia ja biologisia näytteitä sekä erilaisten materiaalien ja prosessiliuosten epäpuhtauksia. Reaktorilla on tutkittu myös laitteiden säteilynkestävyyttä: mm. ITER-fuusioreaktorin magneettikentän mittausantureita on säteilytetty reaktorilla. Yliopiston opiskelijat ovat tehneet tutkimusreaktorilla harjoitustöitä. 2000-luvulla reaktorin merkittävin toimintamuoto oli erityisesti kaulan ja pään alueen syöpiä sairastaville annettu boorineutronisädehoito (BNCT, Boron Neutron Capture Therapy).


title: Tutkimusreaktori

text: FiR 1 oli yhdysvaltalaisen General Atomicsin valmistama TRIGA  Mark II -tyyppinen reaktori . TRIGA on lyhenne sanoista Training, Research, Isotopes, General Atomics. TRIGA-reaktoreita on rakennettu yhteensä 66 kappaletta 24 eri maahan.


title: Tutkimusreaktori

text: Reaktorin alkuperäinen lämpöteho oli 100 kilowattia, ja reaktoria jäähdytettiin juoksuttamalla vesijohtovettä lämmönvaihtimen kautta viemäriin. Vuonna 1967 reaktorin teho nostettiin 250 kilowattiin ja samalla jäähdytysjärjestelmä uusittiin ottamalla käyttöön haihduttavat jäähdytystornit. Lämpöä ei käytetty hyödyksi, koska reaktoria käytettiin vain muutamia tunteja päivässä. Reaktorin jälkilämpö oli niin vähäistä, ettei aktiivista jäähdytystä tarvittu, kun reaktori oli sammutettu.


title: Tutkimusreaktori

text: Reaktorin sydän oli noin 6 metriä syvän, ylhäältä avoimen vesialtaan pohjalla . Vesi toimi jäähdytteenä, neutronien hidastimena ja säteilysuojana. Uraania sisältävän sydämen halkaisija oli noin 44 cm ja korkeus noin 36 cm. Uraania sydämessä oli noin 15 kg.


title: Tutkimusreaktori

text: Reaktorissa oli 79 polttoainesauvaa. Polttoaineen materiaali oli uraani-zirkonium hydridi (UZrH). Polttoaineen uraanipitoisuus oli 8–12 % ja väkevöintiaste eli uraani-235 isotoopin osuus 20 %. Sydämen ylä- ja alapuolella ja ympärillä oli grafiittiheijastin, jonka tarkoituksena oli sirottaa osa reaktorisydämestä ulospäin suuntautuvista neutroneista takaisin reaktorisydämeen. Reaktoriallas oli ympäröity betonista rakennetulla biologisella suojalla, joka toimi reaktorin säteilysuojana sivusuunnassa. Reaktorissa oli neljä boorikarbidista tehtyä säätösauvaa .


title: Tutkimusreaktori

text: Polttoainemateriaalin eli uraani-zirkonium hydridin ominaisuus on voimakas negatiivinen takaisinkytkentä lämpötilan ja reaktiivisuuden välillä. Tämän ansiosta ketjureaktion karkaaminen hallitsemattomasti on fysikaalisesti mahdotonta. Voimakkaan takaisinkytkennän ansiosta reaktorilla voitiin ”ampua” tehopulsseja. Siinä säätösauva ammuttiin paineilmalla pois sydämestä, jolloin reaktorin teho nousi tuhatkertaiseksi eli 250 megawattiin. Tämä nosti polttoaineen lämpötilaa, ja reaktiivisuuden ja lämpötilan negatiivinen takaisinkytkentä pysäytti ketjureaktion itsestään. Tehopulssi kesti vain 30 millisekuntia.


title: Tutkimusreaktori

text: Sopimus tutkimusreaktorin hankkimiseksi allekirjoitettiin 1960. Reaktorin hankkimisen puuhamiehinä olivat Pekka Jauho, Erkki Laurila ja Heikki Lehtonen. Hankkeessa tähdättiin ydinvoimalan saamiseen Suomeen. Tutkimusreaktori tarvittiin, jotta pystyttiin kouluttamaan henkilökuntaa Loviisaan ja Olkiluotoon.


title: Tutkimusreaktori

text: Reaktori käynnistettiin 1962. Vuonna 1967 sen teho korotettiin 100 kilowatista 250 kilowattiin . Reaktori oli aluksi Teknillisen korkeakoulun hallinnassa. Vuonna 1971 valtioneuvosto siirsi sen Teknologian tutkimuskeskus VTT:lle. Tontin ja rakennuksen omistaa Aalto-Yliopistokiinteistöt Oy.


title: Tutkimusreaktori

text: Reaktorin yhteyteen rakennettiin BNCT-säteilytysasema, jolla annettiin sädehoitoa yli 200 syöpäpotilaalle vuosina 1999–2011. Hoidon tulokset olivat hyviä. Boorineutronikaappaushoito toimii siten, että potilaan suoneen ruiskutetaan boorin kantaja-ainetta, jolloin boori hakeutuu syöpäkasvaimeen. Tämän jälkeen kasvaimen alueelle suunnataan neutronisäteilyä. Kun neutroni osuu syöpäkasvaimessa olevaan booriatomiin, atomi halkeaa, jolloin paikallisesti muodostuu suuri säteilyannos ja syöpäsolut tuhoutuvat. Hoito säästää tervettä kudosta. Tutkimusreaktorin sulkemisen takia HUS on hankkimassa uutta, hiukkaskiihdyttimeen perustuvaa BNCT-hoitoasemaa, jonka on tarkoitus käynnistyä vuonna 2018.


title: Tutkimusreaktori

text: BNCT-syöpähoidoista vastannut yritys Boneca Oy ajautui konkurssiin tammikuussa 2012. Sen jälkeen VTT päätti sulkea reaktorin, koska sen ylläpito maksoi noin 400 000 euroa vuodessa. Reaktori sammutettiin pysyvästi vuonna 2015 poistamalla sydämestä useita polttoainesauvoja .


title: Tutkimusreaktori

text: Reaktorin käytön lopettamisen jälkeen laitokselta poistetaan ensin ydinpolttoaine. Tämän jälkeen, vuosina 2019–2022 puretaan muut radioaktiiviset osat (reaktorisydän sisäosineen, reaktoriallas, betonista tehty biologinen suoja, BNCT-asema ja jäähdytysjärjestelmän primääripiiri). Käytetty ydinpolttoaine ja pääosa reaktorisydämestä ovat korkea-aktiivista jätettä. Muut radioaktiiviset purku- ja huoltojätteet luokitellaan matala- ja keskiaktiivisiksi ydinjätteiksi. Tavoitteena on rajoittaa purkutöistä aiheutuva työntekijöiden kollektiivinen säteilyannos alle 10 millimansievertiin. Reaktorirakennus puhdistetaan niin, että sen jatkokäytölle ei ole rajoituksia.


title: Tutkimusreaktori

text: Reaktorilla on yhteensä 103 kappaletta käytettyjä polttoainesauvoja, ja niissä on uraania yhteensä 21,4 kg. Reaktori kulutti hyvin vähän polttoainetta, koska sen teho oli niin pieni ja sitä käytettiin vain muutamia tunteja päivässä. Osa polttoainesauvoista on ollut reaktorissa koko sen 53-vuotisen käytön ajan. Käytetty polttoaine ei vaadi jäähdytystä, koska sen jälkilämpöteho on niin pieni . Käytetyn polttoaineen lisäksi varastossa on 24 käyttämätöntä polttoainesauvaa, joissa on uraania yhteensä 5,7 kg.


title: Tutkimusreaktori

text: Ydinpolttoaine on yhdysvaltalaista alkuperää ja kuluu Yhdysvaltojen energiaministeriön käytetyn polttoaineen palautusohjelman piiriin. Ohjelman tarkoituksena on ydinmateriaalien leviämisen estäminen. VTT aikoo palauttaa käytetyn polttoaineen Idaho National Laboratorylle Yhdysvaltoihin. Toisena vaihtoehtona on loppusijoitus Olkiluotoon yhteistyössä Posivan kanssa. Ydinenergialaki kieltää ydinjätteen viennin pois Suomesta. Laissa on kuitenkin poikkeus, jonka mukaan kielto ei koske tutkimusreaktorin ydinjätteitä.


title: Tutkimusreaktori

text: Reaktorin purkamisesta syntyvän matala- ja keskiaktiivisen ydinjätteen määräksi arvioidaan 100 m (140 tonnia), josta pääosa on betonia. Purkujäte aiotaan kuljettaa Loviisan tai Olkiluodon matala- ja keskiaktiivisen jätteen loppusijoitusluolaan.


title: Tutkimusreaktori

text: FiR 1 on ensimmäinen purettava ydinlaitos Suomessa . Tutkimusreaktorin purusta saatavia oppeja aiotaan käyttää ydinvoimalaitosten käytöstäpoiston valmisteluun . Vuonna 2018 hallitus päätti myöntää VTT:lle 13,5 miljoonan euron erityisavustuksen tutkimusreaktorin purkamiseen .


title: Jarkko Okkonen

text: Jarkko Okkonen (s. 3. syyskuuta 1978 Oulu) on entinen suomalainen jalkapalloilija. Hänen pelipaikkansa oli keskuspuolustaja.


title: Jarkko Okkonen

text: Okkonen on edustanut urallaan Oulun Palloseuraa, Visan Palloa, Hakaa ja Helsingin Palloseuraa.


title: Jarkko Okkonen

text: Hänen nuorempi veljensä Antti Okkonen on myös jalkapalloilija.


title: Otto Rehhagel

text: Otto Rehhagel (s. 9. elokuuta 1938) on saksalainen jalkapallovalmentaja ja entinen puolustaja.


title: Otto Rehhagel

text: Lähes 40-vuotisen valmennusuran tehnyt Rehhagel voitti urallaan kolme Saksan Bundesliigan mestaruutta. Hän luotsasi Kreikan maajoukkueen yllättäen Euroopan mestariksi 2004.


title: Otto Rehhagel

text: Rehhagel on Jupp Heynckesin ohella ainoa henkilö, joka on sekä pelaajana että valmentajana osallistunut yli 1000 Bundesliiga-otteluun.


title: Otto Rehhagel

text: Pelaajaurallaan Rehhagel edusti Rot-Weiss Esseniä (1960–1963), Hertha BSC Berliniä (1963–1965) ja 1. FC Kaiserslauternia (1965–1972). Yhteensä hän pelasi Bundesliigassa 201 ottelua.


title: Otto Rehhagel

text: Meriitit pelaajanaRehhagel aloitti valmennusuransa vuonna 1974 Kickers Offenbachin peräsimessä. Ura ei alkanut ruusuisesti ja katastrofaalisen Borussia Dortmundille kärsityn 0–12 tappion jälkeen Rehhagel sai haukkumanimen "Otto Torhagel" (Tor on saksaksi maali ja Hagel raekuuro).


title: Otto Rehhagel

text: Helmikuussa 1976 Rehhagel tuli SV Werder Bremenin päävalmentajaksi loppukauden 1975–76 ajaksi. Rehhagelin johdolla Werder Bremen säilyi 1. Bundesliigassa, mutta 38-vuotias saksalainen sai tehdä kauden päätteeksi tilaa Hans Tilkowskille.


title: Otto Rehhagel

text: 1976–80 Rehhagel valmensi Bundesliigan keskikastissa viihtynyttä Borussia Dortmundia, Arminia Bielefeldiä sekä Fortuna Düsseldorfia, jonka kanssa hän voitti Saksan Cupin 1980.


title: Otto Rehhagel

text: Huhtikuussa 1981 Rehhagel palasi Werder Bremeniin erotetun Kuno Klötzerin tilalle. Alkoi 14-vuotinen loistelias jakso pohjoissaksalaisseuran historiassa. Rehhagel loi Werder Bremenistä tiukan puolustavan joukkueen, joka iski armotta vastaiskuista maaleja. Vaikka 14 vuoteen mahtui kirpakoita takaiskuja, oli Rehhagelin ajanjakso kuitenkin varsin menestyksekäs. Hän johdatti Werderin kahteen liigamestaruuteen, kahteen Saksan Cupin voittoihin, kolmeen Saksan Supercupin voittoihin sekä Cup-voittajien Cupin voittoon. Sen lisäksi Rehhagel luotsasi Bremenin Saksan liigassa toiseksi neljästi ja Cupin finaaliin hävinneeksi osapuoleksi kaksi kertaa.


title: Otto Rehhagel

text: Rehhagelin valmentama Bremen tuotti myös loistavia maailmanluokan tähtipelaajia 14 vuoden aikana. Muun muassa Rudi Völler, Karl-Heinz Riedle, Marco Bode ja Andreas Herzog saivat uusia tuulia uralleen Bremenistä.


title: Otto Rehhagel

text: Kesällä 1995 Rehhagel siirtyi Bremenistä pahimpaan kilpailijaan, FC Bayern Müncheniin. Rehhageliin ja Bayerniin kohdistui kovia odotuksia kauden 1995–96 suhteen. Edellinen kausi oli mennyt pieleen kun Bayern oli ollut liigassa vasta kuudes ja kesällä oli käytetty paljon rahaa paitsi Rehhageliin myös pelaajiin, kuten Jürgen Klinsmanniin ja Andreas Herzogiin. Rehhagel ei kuitenkaan sopeutunut Bayernin ilmapiiriin ja hänen vanhanaikaisiksi syytetyt taktiikkansa eivät purreet Bayern-faneihin. Huolimatta kohtuullisen hyvästä menestyksestä Rehhagelille annettiin nöyryyttävät potkut huhtikuussa 1996, vain kolme viikkoa ennen UEFA Cupin finaalia. Rehhagel ei päässyt juhlimaan tuota voittoa, vaan kunnia lankesi monissa piireissä Franz Beckenbauerille, joka korvasi Rehhagelin päävalmentajana.


title: Otto Rehhagel

text: Bayern-episodin jälkeen Rehhagel jatkoi uraansa 1. FC Kaiserslauternin päävalmentajana. Rehhagel sai uutta virtaa 2. Bundesliigaan pudonneeseen joukkueeseen ja nosti sen takaisin pääsarjaan ja taistelemaan europaikoista. Kaudella 1997–98 Rehhagel luotasi Kaiserslauternin yllättävään Saksan mestaruuteen ja 1998–99 seura eteni Mestarien liigassa aina neljännesvälieriin saakka. Huonosti alkanut kausi 2000–01 johti Rehhagelin lähtöön seurasta lokakuussa 2000.


title: Otto Rehhagel

text: Vuonna 2001 Rehhagel palasi valmennushommiin siirtyessään Vassilis Daniiln seuraajaksi Kreikan maajoukkueen päävalmentajaksi. Rehhagelin kilpikonnataktiikalla Kreikka selviytyi sensaatiomaisesti EM-kisoihin 2004. Heittopussiksi povatut helleenit saivat kaikki mykistymään, kun Rehhagelin miehistö sumputti niin Tšekin, Ranskan kuin Portugalinkin taitohyökkääjät. Kisat huipentuivat kreikkalaisten mestaruusjuhliin, kun isäntämaa Portugali kaatui finaalissa 1–0.